
PENTRU  NOI! 

Învinuirile  pătimaşe  şi  acuzele  nedrepte  împotriva  preoţimei 
şi  preste  tot  a  oamenilor  bisericei,  nu  mai  contenesc.  S’au  în¬ 
ceput  din  pricina  căderii  dela  Oraviţa  şi  par  a  nu  sfârşi  până 
nu  vor  înfrânge  pe  slujitorii  lui  Christos  şi  nu-i  vor  pleca  unor 
slujbe  deşarte  poate.  Ziaristica  noastră,  —  chiemată  a  fi  călăuza 
opiniei  publice,  azi  în  mare  majoritate  în  loc  ca  să  fie  cronicarul 
drept  şi  sincer  al  faptelor  petrecute,  scoţând  din  aceste  învăţă¬ 
mintele  atât  de  trebuitoare  unui  neam,  ce  e  încă  la  începutul 
unei  vieţi  conştii,  —  e  stăpânită  de  o  seamă  de  ambiţioşi,  al 
căror  ideal  pare  a  fi  cearta,  întrecându-se  unii  pe  alţii  în  râvna, 
vrednică  de  o  cauză  mai  bună,  de-a  împunge  pe  cineva  cât  mai 
bine.  Cetitorul  cinstit,  ce  nu  se  lasă  răpit  de  patima  scriitorului, 
rar,  foarte  rar,  va  găsi  discuţia  impersonală  a  chestiunilor,  ci  mai 
des  e  nevoit  a  svâriî  cu  indignare  din  mână  hârtia  ce  rabdă 
atâta  lipsă  de  ori-ce  bun  simţ.  In  special,  critica  pornită  de 
o  vreme  împotriva  preoţimei  nu  mai  e  critica  dreaptă,  menită  a 
deschilinî  răul  de  bine  şi  a  sădi  în  pământul  îngrijit  sămânţa 
adevărului,  ci  e  de-adreptui  efluxal  pătimaş  ai  arei  şi  nechibzuinţei 
unor  oameni  neputincioşi  a  se  ridica  mai  presus  de  sufletul  lor 
îngust,  de  a  înţelege  şi  apreţia  rostul  unei  corporaţii,  a  unei  tagme, 
ca  cea  a  preoţimei  în  sinul  neamului  nostru;  ba  mai  mult,  această 
campanie  purtată  cu  îndârjire  răutăcioasă  pare  a  fi  lupta  des¬ 
chisă  împotriva  popilor,  susţinută  de  aceia,  cari  sub  pavăza  do¬ 
rului  de  a  îndrepta  lucrurile,  în  ascuns  clocesc  usurparea  presti¬ 
giului  clerului. 

în  această  socotinţă  îmi  vor  da  dreptate  până  şi  autorii  ne¬ 
sfârşitelor  incriminări,  ce  s’au  adus  preoţim»  şi  bisericei  noastre 
de  sus  până  jos,  dacă  vor  fi  ispitiţi  a  face  bibliografia  tuturor 
articolelor  îndreptate  împotriva  preoţimei  şi  vor  tresări  înşişi  de 
sfială  pentru  osânda  ce  au  spus  asupra  clerului  nostru,  care  şi 
azi  e  paznicul  neadormit  al  sufletului  neamului  şi  e  hrănitorul 
conştiu  al  acestui  suflet 

Nu  voiu  pomeni  după  dat  şi  număr  mulţimea  articolelor  din 
«Tribuna»,  «Libertatea»  şi  celelalte  tovareşe  credincioase,  cari 
culminau  în:  «poporul  să  nu  mai  asculte  de  popi»...  «poporul 
să  se  ferească  de  otrava  ce-i  împart  aceştia...  să-i  scoată  din 
biserici»...;  nici  nu  voiu  stărui  asupra  necuprinsului  dezastru  ce 
ar  fi  urmat,  dacă  aceste  poveţe  erau  îmbrăţişate  de  suflete  pri¬ 
mitoare.  Voiu  aduce  însă  un  caz  tot  atât  de  caracteristic  dove¬ 
ditor  pentru  cele  mai  sus  spuse:  «Ţara  noastră»  Nr.  19  a.  c. 
spune:  «...s’a  trecut  dăunăzi  şi  ziua  de  3/16  Maiu.  Nici  glas  de 
clopot,  nici  povaţă  de  pe  amvon  n’a  răsunat  ca  să  deslege  din 
cronicele  trecutului  nostru  amintirea  acestei  zi  glorioase,  să  arete 
urmaşilor  icoana  măreaţă  a  acestei  păşiri  uimitoare  a  poporului 
românesc  din  «marele  principat  al  Ardealului».  Nu  s’a  făcut  nici 
un  praznic  şi  nu  s’a  spus  nimic...  Urmaşii  arhiereilor  de  atunci 
de  sigur  că  nu  şi-au  purtat  gândul  pe  câmpia  de  lângă  Târnava 
şi  o  bună  parte  din  preoţi,  urmaşi  tribunilor  noştri  legendari, 
n’a  fost  de  sigur  robită  de  puterea  amintirii...»  Am  pus  la  o 
parte  acest  număr  şi  am  căutat  pe  cel  premergător,  în  care  nă¬ 
dăjduiam  a  găsi  —  prin  vre-o  minunată  prefacere  —  un  număr 
festiv,  jertfit  unei  extinse  propagande  pentru  introducerea  unei 
mari  serbări  naţionale  întru  «amintirea  acestei  zi  glorioase»,  şi 
arn  rămas  uimit!  Deşi  am  răsfoit  cu  toată  băgarea  de  samă  de 
nou  şi  repeţit,  n'am  găsit  un  singur  cuvânt  despre  această  zi 
glorioasă,  decât  datul  din  fruntea  gazetei:  «Sibiiu  3/16  Maiu  1909». 
Simţiţi  acum  mirosul  urei  neîmpăcate,  ca  şi  a  totalei  inconştienţe?! 
Unde  e  stăpânul  adevărului  care  să  măsure  cu  cumpăna  dreptăţii? 

Mai  în  urmă  până  la  «Transilvania»  organul  societăţii  noastre 
culturale  «Asociaţi  u  ne  a»  organul  care  ar  trebui  să  ia  sama  po¬ 
ziţiei  sale,  tipăreşte  negru  pe  alb  «... lumină  se  va  face  când 
preoţii  vor  fi  conştii  de  chiemarea  lor ,  ceiace  nu  va  fi  niciodată .. .» 
Nr.  III.  p.  194).  Nu  impoartă  cine  şi-a  permis  astfel  de  judecăţi 
însoţite  de  prorocii  (?)  ci  ne  doare  că  au  fost  îngăduite  să  vadă 
lumina  zilei  —  şi  tocmai  în  «Transilvania». 

Vom  avea  şi  noi  păcate,  cari  trebuesc  lecuite,  între  cari 
poate  cel  mai  mare  e  lipsa  unei  organizări  conştii,  care  ne-ar  da 
puterea  a  reduce  Ia  adevărata  valoare  toate  eşirile  nechibzuite  a 
unor  oameni  nesocotiţi. 

A  noastră  e  vina,  că  nu  ni-se  recunoaşte  meritul  după 
vrednicie.  Nu  suntem  consideraţi  şi  nu  avem  cuvenita  ascul¬ 
tare,  pentrucă  în  trecutul  nostru  de  cinste  şi  muncă  fără  preget 
am  fost  prea  modeşti,  supuşi  loiali,  gata  a  împlini  cererile  tu¬ 
turor  celor  ce  aveau  lipsă  de  noi,  fără  aşteptarea  unei  remune¬ 
raţii,  am  îngăduit  pretensiuniîor,  ce  veneau  din  ori  ce  parte;  in¬ 
dulgenţa  noastră  caracteristică  şi  modestia  oamenilor  muncitori 


fără  sgomot,  a  obicinuit  lumea  noastră  să  tot  aştepte,  dară  nimic 
să  nu  dea.  In  toate  întreprinderile  salutare,  în  acţiunile  mari  pu¬ 
terea  razimă  în  preoţime  de-adreptu(  ori  mijlocit,  şi  întotdeauna 
aceştia  sunt  muncitori  sârguincioşi,  sprijinitorii  conştienţioşi  şi 
stăruitori. 

Să  nu  ne  coborim  la  vremile  mai  vechi,  mărturii  neminci- 
noase  ale  unui  trecut  îmbelşugat  în  cinste  şi  fapte  vrednice,  pe 
care  se  razimă  existenţa  noastră  de  acum  şi  prin  care  avem  în¬ 
dreptăţirea  la  un  viitor,  dându-ne  desăvârşita  garanţă  că  şi  în 
viitor  vom  fi  capabili  de  îndeplinirea  problemelor  impuse  de 
vremile  schimbate,  —  să  ne  întrebăm  numai  aşezămintele  mai 
nouă:  sporirea  înseninată  a  fundaţiunilor,  înălţarea  catedralei  me¬ 
tropolitane,  chiar  palatul  Asociaţiunii,  chestiunea  salvării  şcoalelor, 
răspândirea  culturei  la  sate  etc.  etc.  şi  se  va  vedea  că  preoţimea 
şi-a  luat  şi-şi  ia  cu  belşug  partea  de  muncă  cuvenită.  Dar  unde 
e  recunoştinţa  şi  respectul?  In  schimb  iată  icoana  posomorită 
a  stării  noastre. 

Suntem  tractaţi  ca  nişte  servitori,  cu  cari  nimeni  nu-şi  sfarmă 
capul,  căci  şi  aşa  nu  vom  abzice  serviciu),  nu  vom  -fugi;.  Pentru 
păcate  neînsemnate  şi  chiar  nedovedite  suntem  aspru  mustraţi, 
greşala  nechibzuită  a  câtorva  revarsă  atâta  osândă  asupra  întregei 
corporaţii,  fără  nici  o  rezervă  şi  fără  excepţie,  uitându-se  ori-ce 
merit,  prin  care  ne-am  fi  câştigat  dreptul  la  recunoştinţa  şi  stima 
neamului.  Lumea  mare  cu  atât  mai  puţin  îşi  aduce  aminte,  că  şi 
preoţimea  îşi  are  doruri  de  împlinit,  îşi  are  pretensiunile  sale 
justificate  prin  prestaţiuni,  pe  cari  bucuros  şi-le  însuşesc  alţii, 
dar  despre  cari  nimeni  nu-şi  dă  seama.  In  locul  respectului  avem 
parte  de  un  formal  dispreţ,  erezit  pe  urma  umilinţei  noastre  din 
vremea  de  neştiinţă  a  trecutului,  mai  mult,  decât  pe  urma  unor 
păcate  din  inconştienţa  celor  de  acum.  Ba  poate  tocmai  faptul, 
că  preoţimea  în  tot  trecutul  său  a  fost  gata  fără  hezitare  a-şi 
pune  puterile  în  slujba  ori  căror  cauze  comune,  fără  a  aştepta 
un  indemn  deosebit  dela  factorii  cari  le  reclamau  sprijine,  a 
obicinuit  lumea  mare  cu  ideia,  că  preoţii  suni  datori  a  săvârşi 
toate  aceste ,  fără  a  se  mai  ţinea  seamă  de  prestaţiunile  lor,  şi 
poate  aceasta  a  scăriţat  preţuirea  după  adevărata  valoare  a  fap¬ 
telor  lor. 


Liberalismul  vremilor  nouă  ne  împinge  tot  mai  spre  unghiu. 
Cuvântul  nostru  —  acum  când  poate  putem  glasul  mai  cu  temei 
la  vorbă  —  nu  e  ascultat,  predica  noastră  mai  mult  răsună  în 
pustiu  în  lipsa  puterii  de  a  constrânge.  Dacă  intelectualii  şi-au 
format  convingerea:  rin  biserică  se  învaţă  neplăcut  pe  când  în 
comedie  (teatru)  se  predă  plăcut  cum  se  răsplăteşte  virtutea  şi 

îngăduit  a-i  contrazice,  poate  îi  bun  dar  nici  decum  plăcut*,  —  po¬ 
porul  la  rândul  său  se  exprimă  mai  simplu:  e  datoria  popii  să 
ne  spună  că  suntem  păcătoşi  şi  tot  el  să  se  roage  pentru  noi ! 
Erau  vremuri  când  păcătoşii  se  ascundeau  dela  faţa  preotului, 
azi  preotul  se  teme  de  păcătoşii,  cari  nu  se  sfiesc  a-i  cere  mâna, 
dar  nu  pentru  a  o  săruta...  Însemnătatea  noastră  e  disparentă, 
suntem  înlăturaţi  şi  izgoniţi  când  de  aici  când  de  colo,  dacă  nu 
suntem  de-adreptu!  huiduiţi  de  capetele  înfierbântate  a  semidoc¬ 
ţilor,  inteligenţa  ne  dispreţueşte,  autorităţile  politice  ne  umilesc 
şi  batjocoresc,  iar  cele  bisericeşti  nu  ne  apără. 

Statul  —  pentru  care  în  vremile  de  acurn  e  egală  biserica 
creştină  cu  sinagoga  jidovească  ori  cu  o  moşeie  turcească,  sirn- 
ţindu-se  în  atot  puternicia  sa  mai  presus  de  diferenţele  confe¬ 
sionale  —  se  trudeşte  în  chip  şi  formă  a  ne  pune  în  serviciul 
său  şi  dacă  nu  va  izbuti  pe  întreagă  linia  prin  organele  sale,  ne 
închide  totuş  în  altar,  răpindu-ne  şi  bruma  de  drepturi  ce  ne-a 
mai  rămas  şi  ferecându-ne  manile  şi  glasul  ca  să  nu  ne  mai 
putem  împlini  datoriile  cătră  neam. 

In  biserică,  deşi  reprezentanţii  naturali  ai  bisericii  sunt  pre¬ 
oţii,  interesele  bisericeşti  şi  preoţeşti  sunt  reprezentate  de  mireni. 
Nu  pot  trece  fără  a  face  cuvenita  pomenire  despre  păcatul  in¬ 
conştienţei  noastre,  —  căci  numai  în  aceasta  îşi  găseşte  expli¬ 
carea  faptul,  —  că  la  alegerile  pentru  sinodul  arhidiecezan  pe 
noul  period  au  căzut  asesorii  consistoriali  şi  aproape  toţi  profe¬ 
sorii  seminarului  nostru,  cari  prin  muncă  conştienţioasă  şi  prin 
străduinţe  vrednice  şi-au  câştigat  recunoaşterea  lumei  româneşti 
şi  au  dreptul  la  recunoştinţa  acestui  popor,  atât  nemijlocit  prin 
lucrarea  lor,  cât  mai  ales  mijlocit  prin  preoţimea  pe  care  i-o 
cresc;  şi  în  locul  lor  au  izbutit  prin  protecţia  d-lor  protopopi 
directori  de  bancă  cari  cu  greu  sunt  în  stare  a  îngăima  zece  cu¬ 
vinte  unui  după  altul  şi  prin  dese  mistificări  au  câştigat  scaun 
de  deputat  toţi  advocaţii  şi  candidaţii  de  advocaţi,  cari  au  de 
a  face  mai  mult  cu  şerpariul  ţăranului,  decât  cu  sufletul  lui.  Con¬ 
ştiinţa  datoriei  a  lipsit  acolo ,  unde  preotul  a  îngăduit  să  se  vo¬ 
teze  pentru  cutare...,  care  nu-şi  aduce  aminte  de  biserică  decât 
când  stăm  în  faţa  astorfel  de  alegeri,  iară  dacă  au  trecut  dl  ad¬ 
vocat  nu  se  mai  simte  dator  a  contribui  şi  el  cu  ceva  alături  de 
groşiţa  cu  greu  muncită  a  ţăranului  pentru  măreţul  scop  al  fon¬ 
dului  cultural. 1  Acestor  mireni  în  mare  parte  îmbibaţi  de  prin¬ 
cipiile  şi  ideile  materialiste  ale  timpului,  pe  cari  nu  întârzie  a  le 
vădi  şi  în  faptele  lor,  le  sunt  încredinţate  interesele  bisericii,  pe 

’  Am  cunoştinţă  de  advocat  care  adesea  îşi  bate  pieptul  pentru  românismul  său,  e 
deputat  sinodal  şi  a  îndreptat  pe  epitropul  respectivei  biserici,  palid  de  ruşine,  fără 
să-i  dea  un  gologan  cu  prilejul  colectei  generale  pentru  fondul  cultural. 

cari  nu  le  pot  înţelege,  pentrucă  nu-şi  bat  capul  a  le  înţelege. 
Mi-aduc  aminte  de  un  băeţandru,  deputat  sinodal,  cum  se  înfă¬ 
ţişa  înaintea  arhiereului  albit  de  zile  multe,  cu  amândouă  manile 
în  buzunarele  pantalonilor,  vorbind  tare  şi  fără  cuviinţă.  Unde 
ne  sunt  timpurile  fericitului  Şaguna,  care  cu  bun  gând  şi  cu  de¬ 
plină  încredere  a  dat  dreptul  acestor  mireni,  când,  şi  cel  mai 
îndrăzneţ  îşi  potrivea  vorba  după  clipirea  din  ochi  a  Marelui  Ar¬ 
hiereu  !  Şi  cine  reprezintă  interesele  preoţimei  în  corporaţiile 
noastre  de  sus  până  jos?  Acasă  în  parohii  de  cele  mai  multeori 
încâlcesc  mersul  afacerilor  tocmai  cei  daţi  preotului  spre  ajutor 

—  sinodul  şi  comitetul  —  (să  nu  mi-se  tălmăcească  vorbele  îm¬ 
potriva  constituţiei!)  în  sinoadele  diecezelor  —  Ia  noi  îndeosebi 

—  nu  e  un  singur  preot,  iar  protopopii,  încredinţării  preoţimei, 
şi  dela  cari  am  putea  aştepta  o  deamnă  prezentare  şi  un  viu 
interes  pentru  subalternii  lor,  excelează  prin  necunoaşterea  cer- 
cularelor  consistoriale  pe  cari  le-au  împărţit  preoţimei,  ori  propun 
lucruri  ridicole,  dacă  cumva  nu  sunt  deputaţi  în  mai  multe  cicluri, 
aleşi  deodată  în  mai  multe  cercuri,  fără  să-şi  fi  deschis  gura 
vre-odată.  Respect  celor  demni  -  puţini!  Cei  din  centru  nu  se 
cunosc  şi  uneori  nu  ne  înţeleg  doririle  şi  nizuinţele  şi  aşa  ale 
noastre  interese  nimeni  nu  le  apără  şi  de  noi  nimeni  nu  întreabă. 

Din  această  situaţie  posomorită  şi  atât  de  neprielnică  unei 
desvoltări  solide  şi  fireşti  a  preoţimei  noastre  salvarea  nu  o  gă¬ 
sesc  decât  prin  noi  înşine.  Biserica  e  aşezământul  lui  Christos  şi 
porţile  iadului  nu  o  vor  birui,  însă  dacă  prin  resignarea  şi  ne¬ 
păsarea  noastră  vom  îngădui  ca  tot  alţii  să  ne  croiască  soartea, 
lucrurile  nu  se  vor  îndrepta,  ci  vor  decădea  tot  mai  mult,  pro¬ 
cesul  de  descompunere  va  lucra  cu  repezime  în  această  vreme 
caracteristică  prin  însuşirea  de  a  surpa  mâne  ce  a  zidit  astăzi. 
Neglijenţa  şi  apatia  ce  am  dovedit  până  acum  faţă  de  noi  în¬ 
şine,  ne  va  târî  înaintea  tribunalului  viitorului  şi  vom  fi  făcuţi 
răspunzători  pentru  întrelăsare  în  căutarea  mijloacelor  de  salvare. 
Iar  mijlocul  sigur  este:  organizarea  solidă  şi  conştie  a  întregei 
corporaţii  preoţeşti  in  vederea  unor  mai  strânse  legături  colegiale, 
a  unei  activităţi  unitare  călăuzită  de  acelaş  ideal  măreţ ,  spre  care 
trebue  să  fie  pironiţi  ochii  tuturor  slujitorilor  la  altarul  Dom¬ 
nului  şi  ai  neamului. 

Toate  stările  sociale  nizuesc  tot  mai  mult  spre  organizare 
cât  mai  desăvârşită,  separându-se  tot  mai  mult  unele  de  altele 
în  afară,  se  încheagă  tot  mai  cu  dinadinsul  în  lăuntrul  lor  prin 
asociare  conştie  şi  organizată.  Pilda  tuturor  claselor  sociale,  a 
tuturor  tagmelor  de  oameni  cari  slujesc  unei  cauze  comune  — 
profesori,  medici,  iurişti,  neguţători,  meşteşugari,  muncitori,  etc. 

—  pe  lângă  porunca  izvorîtă  din  relele  ce  ne  bântue,  ne  impune 

şi  nouă  datoria  de  a  ne  asocia  şi  organiza  aşa  fel,  ea  val  vâr- 
tegiul  lumei  acesteia  să  ne  lase  nevătămaţi,  ca  nu  cumva  cu¬ 
rentele  aprigi  ale  zilelor  de  azi  să  înfrângă  pe  individul  singuratec, 
să  ne  răpească  cu  sine,  neavând  puterea  de  rezistenţă  ce  ne-o 
dă  tovărăşia  conştie  în  muncă,  în  nizuinţi  şi  în  sprijin  împrumutat. 

Ce  am  voî  prin  asociare?  Să  ne  vedem  de  trebile  noastre 
fără  a  tulbura  armonia  lumii!  Vrem  a  nu  mai  persista  în  nepă¬ 
sarea  mistuitoare  de  suflete,  vrem  să  ieşim  din  amorţeala  ce  ne 
stăpâneşte  cu  putere  păcătoasă;  duşmăniei  potrivnicilor,  căreia 
singuraticii  au  căzut  jertfă,  să-i  opunem  afirmarea  deamnă  a  unei 
corporaţii,  care  nu  numai  plânueşte  şi  speră,  ci  lucră  prin  îndemn 
comun  bine  cunoscând  scopul  şi  alegând  nimerit  mijloacele  ac¬ 
tivităţii.  Deşteptând  ambiţie  nobilă,  înălţând  curajul  la  muncă 
prin  stârnirea  plăcerii  de  oficiu,  să  ne  putem  îndeplini  mai  cu 
dinadinsul  datoriile  impuse  de  slujba  ce  purtăm.  Prin  muncă 
unitară  şi  conştie  să  devenim  mai  folositori  societăţii,  asigu- 
rându-ne  cuvenita  influenţă  în  cercul  nostru  de  activitate  şi  în 
cercuri  cât  mai  largi.  Prin  reciprocă  povâţuire  să  învingem  mai 
uşor  greutăţile  ce  ni-se  opun,  să  delăturăm  mai  cu  îndemânare 
piedecile  ce  se  rostogolesc  în  calea  bunului  nostru  mers  şi  stă¬ 
vilesc  izbânda  activităţii  noastre  pastorale;  iară  de  altă  parte  să 
ne  oţelim  puterile  pentru  o  deamnă  concurenţă  faţă  cu  alte  aso¬ 
cieri,  ce  au  apucat  înainte,  să  ne  ridicăm  şi  asigurăm  prestigiul, 
ce  ni-se  cuvine  să  stoarcem  respectul  ce  ni-1  datoreşte  lumea, 
recâştigând  cinstea  şi  autoritatea  în  jos  şi  asigurându-ne  consi¬ 
derarea  în  sus. 

In  asociare  am  putea  îndeplini  şi  o  mai  extinsă  muncă  bi- 
sericească-culturală,  atât  pentru  folosul  nostru  propriu,  cât  şi 
pentru  îndreptarea  vieţii  poporului  nostru.  Cunoştinţele  teoretice 
destul  de  extinse,  cu  cari  ne  provăd  şcoaicle  noastre  speciale, 
aşteaptă  deoparte  să  fie  potrivite  cerinţelor  vieţii  reale,  să  fie 
aplicate  în  căutarea  căilor  mai  nimerite  pentru  îndreptarea  acestei 
vieţi ;  iară  de  altă  parle  să-şi  găsească  firul  natural  al  unei  des- 
voitări  continue  pentru  dobândirea  unei  temeinice  culturi  speciale, 
răzimată  pe  fundamentul  culturei  generale,  ce  am  izbutit  a  ne 
însuşi.  Nu  am  putea  vorbi  încă  de  stăruinţe  în  o  direcţie  ştien- 
ţifică  în  câmpul  activităţii  noastre,  dar  nici  neputincioşi  nu  am 
fi,  când  cei  mai  destoinici  şi-ar  încercă  forţele  şi  când  cei  cu 
vederi  mai  largi,  cu  o  cultură  extinsă  şi  ştiinţă  temeinică  se  vor 
simţi  îndemnaţi  a  se  pune  în  fruntea  noastră,  a  ne  da  directivele 
şi  a  ne  sprijini  munca.  Până  atunci  însă  în  această  direcţie  poate 
ar  fi  suficient  deocamdată  susţinerea  şi  întărirea  acestei  reviste, 
singura  chemată  a  da  şi  la  noi  un  avânt  culturei  noastre  spe¬ 
ciale,  care  nu  va  întrelăsa  a  fi  mereu  ştienţifică  pe  lângă  direcţia 

practică  ce  urmăreşte.  Mai  arzătoare  însă  se  arată  trebuinţa  de 
a  ne  îndrepta  cătră  popor,  decât  a  stărui  în  o  direcţie  ştientifică. 
Hrana  sufletească  a  acestei  mulţimi  în  bună  parte  azi  e  ames¬ 
tecată  cu  atâtea  ingredienţe  primejdioase,  încât  doftorul  sufletesc 
are  de  lucru.  Aici  asociarea  clerului  ar  avea  extins  teren  de 
muncă  cu  frumoase  şanse  de  izbândă.  Hrana  acelui  suflet  simplu 
nu  Irebue  să  fie  complicată,  ci  simplă  ca  şi  simplitatea  lui,  dar 
sănătoasă  şi  împărtăşită  cu  precauţiune.  Prin  conferenţe  religioase 
aranjate  cât  mai  des  şi  susţinute  de  cei  mai  buni  cu  căldura 
credinţei  şi  puterea  dragostei,  apoi  prin  broşuri,  fără  a  fi  prea 
didactice,  strânse  în  paragrafi,  ci  în  chipul  naraţiunilor,  a  pove¬ 
stirilor,  rupte  din  cercul  ocupaţiunei,  vieţii  şi  modului  de  gândire 
al  ţăranului  nostru,  din  care  însă  să  oicure  moralul  şi  virtutea 
ca  uleul,  se  poate  face  văzut  Christos ,  ori  se  trezeşte  râvna  de 
a-I  vedea,  chiar  dacă  va  trebui  să  se  urce  pe  lemn  (smochin) 
creştinul,  ca  Zacheiu,  —  şi  îndreptarea  urmează. 

în  aceiaş  măsură  e  nevoie  de  puterea  clerului  organizat: 
pentru  îndreptarea  morală  în  lăuntru,  mai  mult  poate  decât  în  afară. 
Fără  să  mă  jăluesc  asupra  stricăciunii  morale  ce  bântue  în  vremea 
noastră,  sunt  nevoit  totuş  a  constata  semnele  bolnave  ce  se 
arată  pe  corpul  nostru.  Arborele  vieţii  noastre  preoţeşti,  privit 
mai  ales  prin  lumina  trecutului,  ne  pare  frumos,  plin  de  vieaţă, 
promiţător  de  îmbelşugate  roade,  examinat  însă  mai  deaproape 
fără  părtinire  şi  fără  rezerve,  vom  băga  de  seamă  ici-colea  că  la 
rădăcină  roade  ceva,  iar  la  coroană  s’au  agăţat  multe  bălării.  Şi 
în  vieaţa  noastră  s’au  vârît,  şi  caută  tot  mai  mult  a  se  vârî, 
scăderi  cari  până  acum  n’au  fost  cunoscute.  Atât  de  mult  co¬ 
mentata  cădere  dela  Oraviţa  poartă  în  sine  pecetea  slăbiciunei 
sufleteşti,  dacă  nu  a  lipsei  de  conştiinţă  a  unei  însemnate  părţi 
a  preoţimei.  Hidoasa  campanie  din  dieceza  Caransebeşului  în 
vederea  alegerilor  pentru  sinod,  eparh.  a  fost  dovada  unei  du¬ 
reroase  slăbiri  a  caracterului  şi  conştiinţii  de  sine  a  preoţimei, 
căci  dacă  preoţimea  de  acolo  îşi  da  sama  de  scopul  urmărit  de 
duşmanii  intereselor  bisericii  şi  toţi  îşi  înţelegeau  rostul  în  situ¬ 
aţia  aceea  aşa  de  ameninţătoare,  atunci  cei  răi  nici  nu  îndrăz¬ 
neau  a  ridica  pretenţii  ia  scaune  de  deputăţie  în  nădejdea  unei 
izbânzi  depline,  pentrucă  tot  noi  popii  suntem  stăpânii  satelor 
noastre  prin  puterea  şi  autoritatea  morală  cu  care  ne-am  îmbrăcat 
şi  nimeni  fără  voia  noastră  nu  poate  vâna  oameni  în  mica  noastră 
împărăţie. 

Aceste  simptoame  îngrijitoare  pretind  o  grabnică  acţiune  de 
premenire,  ca  nu  cumva  din  decădinţă  să  apucăm  pe  povârniş. 
Şi  nu  suntem  scutiţi  nici  de  alte  scăderi.  Ochiul  băgător  de  samă 
observă,  că  s’au  împământenit  şi  în  vieaţa  noastră  alte  idealuri, 

decât  acelea  ale  adevăratului  apostol,  ne  preocupăm  de  atâtea  idei 
străine  de  fiinţa  noastră,  ne  frământă  gânduri  de  tot  felul,  me¬ 
nite  a  restrânge  interesele  religioase  până  aproape  la  o  trecere 
cu  vederea,  încât  puterea  credinţei  a  lâncezit  şi  vicaţa  religioasă 
nu  poate  influinţa  după  cuviinţă  vieaţa  noastră  socială  şi  fami¬ 
liară.  Şi  că  religiunea  nu  poate  influinţa  în  măsură  cuvenită 
vieaţa  familiară,  socială,  şcolara  etc.  vina  o  purtăm  în  bună  parte 
şi  noi.  Ni  se  aduce  învinuirea  în  oarecare  măsură  nu  fără  temei 
—  că  cei  tineri  suntem  ambiţioşi,  închipuiţi,  îngâmfaţi  chiar  şi 
dispreţuitori  până  şi  de  slujba  ce  purtăm;  celor  bătrâni  li-se 
spune  neputincioşi  şi  netrebnici,  iar  cei  mijlocii  sunt  acuzaţi  de 
materialism,  vânători  fără  frâu  după  ban,  mânaţi  de  grijile  fami¬ 
liei  grele,  şi  —  nici  unii  nu  rămân  fără  atribut.  Apoi  se  observă 
şi  Ia  noi  un  traiu  prea  liber  uneori,  o  vieaţa  laxă,  inmorală  chiar, 
care  compromite  cinstea  preoţească  în  faţa  poporului.  Prestigiul 
moral  e  condiţia  de  existenţă  fundamentală  a  oricărei  societăţi, 
corporaţiilor  ca  şi  a  individului,  cu  atât  mai  mult  se  pretinde 
această  calitate  celor  chicmaţi  a  fi  păzitorii  marelui  public,  ca  şi 
a  vieţii  private. 

Asociarea  prin  puterea  ei  disciplinară,  ar  avea  înnalta  chie- 
mare  a  curaţi  neghina  din  holda,  a  nivela  toate  scăderile  dintre 
noi,  îndreptând  pe  cei  cari  prin  felini  traiului  lor  compromit  viaţa 
în  faţa  mulţimei,  surpă  demnitatea  şi  vaza  preoţimei,  şi  contrarii 
intereselor  ei. 

Acuzatorii,  al  căror  ieşire  o  condamnam  Ia  început  se  vor 
simţi  plecaţi  a  spune:  totuş  e  putred  mărul  şi  noi  vream  să-l 
curăţim!  Nici  eu  nu  voiu  să  susţin  că  în  pădurea  verde  nu  sunt 
uscături,  că  în  şirurile  preoţimei  n’ar  fi  păcătoşi  vrednici  de  în¬ 
fierat,  că  în  atâtea  cazuri  suntem  neputincioşi,  că  ne  lipseşte  con¬ 
ştiinţa  puternică,  pe  care  o  dă  tovărăşia  solidară  a  unei  stări 
sociale  organizate,  —  dar  multe  sunt  vina  împrejurărilor  pe  cari 
nu  le  putem  învinge  şi  nu  Ie  putem  supune  şi  stăpâni  şi  apoi 
om  fiind  şi  preotul  în  luptă  cu  viaţa,  izolat  de  cele  mai  multeori  în 
singurătatea  comunei  sale,  lipsit  de  o  atingere  mai  deasă  pentru 
comunicarea  ideilor,  pentru  întărirea  convingerilor,  brusc  tocit  de 
experienţe  triste,  -■  lâncezeşte,  se  înmoaie  şi  dedă  unor  îndeletni¬ 
ciri,  cari  il  feresc  de  un  sbucium  aprig  şi  poate  îi  ajutoră  şi 
existenţa. 

Nu  voiam  nici  decum  să  susţin,  că  la  noi  n’ar  fi  rele  de 
vindecat,  dară  să  se  ţină  scama,  că  preoţimea  e  nervul  de  viaţă 
al  bisericei,  că  ea  e  reprezentantul  cauzei,  adecă  a  bisericei,  care 
concept  nu  poate  fi  despărţit  de  preot,  iară  lovirea  nechibzuită  a 
acestuia  e  lovirea  însuşi  a  aşezământului,  oricât  ar  spune  cineva 
că  doborând  pe  preot  va  înălţa  biserica...  Mai  ales  la  noi,  unde 

viaţa  sufletească  a  neamului  nostru  diferă  mult  de  aceea  a  altor 
neamuri,  ruperea  alipirei  poporului  cătră  preot  e  sdruncinarea 
legăturei  lui  cu  biserica  şi  precum  de  greu  e  a  urni  pe  român 
din  dedarea  dela  un  obiceiu  moştenit,  tot  aşa,  de  anevoioasă  e 
întoarcerea  lui,  de  pe  drumul  apucat.  Deci  oricine  şi-ar  propune 
a  smulge  patimile  şi  a  curăţî  păcatele  dintre  reprezentanţii  bise¬ 
ricii,  dacă  poartă  în  suflet  dorul  unei  îndreptări  spre  bine  şi  nu 
furtuna  unei  patimi,  nu  va  putea  purcede  decât  domol,  cât  mai 
omeneşte,  să  lucre  cu  mâna  înmănuşatâ ,  care  încă  nu  exchide  ca 
mâna  îmbrăcată  în  mănuşe  să  fie  condusă  de  o  hotârîre  ener¬ 
gică,  răzimată  pe  o  convingere  tare  şi  dreaptă.  Cea  mai  păcă¬ 
toasă  procedură  e  a  învinui  şi  a  nu  dovedi.  Cine  are  îndrăzneala 
de  a  ridica  acuză  să  aibă  şi  omenia  de  a  dovedi  prin  acte  şi 
fapte,  ca  cei  vinovaţi  să-şi  tragă  consecuenţele.  E  necinstită  şi 
mult  mai  dezastruoasă  campania  ce  s’a  purtat  de  ziaristica  noastră 
împotriva  arhiereilor,  cari  «se  guvernamentalizeazâ  >  «dau  mâna 
cu  guvernul  pentru  a  sparge  constituţia  noastră  bisericească,  lucră 
împotriva  intereselor  bisericei ->  şi  alte  şi  alte  —  fără  fapte 
şi  dovezi. 

Toate  aceste  rele,  al  căror  pomelnic  lapidar  s’a  văzut  mai 
sus,  n’ar  putea  bântui  în  aşa  măsură  câmpul  vieţii  noastre  de 
preoţi,  ba  ar  putea  fi  curăţite  fără  să  lase  urme,  dacă  s’ar  putea 
infiripa  acea  putere  neînfrântă,  ce  se  chiamă:A  conştiinţă  trează , 
care  stârneşte  râvna  spre  împlinirea  datoriei.  Insă  conştiinţă  ge¬ 
nerală  însoţită  de  însufleţirea  neprihănită  şi,  abnegaţiunea  nobilă, 
condiţii  fundamentale  ale  oricărei  premeniri  şi  îndreptări  spre  mai 
bine,  nu  se  pot  realiza  decât  prin  concentrarea  forţelor  proprii, 
prin  o  sistematică  muncă  în  comun,  prin  asociarea  tuturor  în  o 
tovărăşie  conştie,  căci  aceste  sunt  calităţi  şi  virtuţi  la  cari  omul 
în  singurătate  nu  se  poate  avânta. 

Nu  e  nouă  ideea  organizării,  a  asocierii  clerului.  încercări 
sporadice,  glasuri  răsleţe  au  mai  răsunat  şi  până  acum  în  această 
direcţie,  dar  fără  izbândă.  Un  grup  de  preoţi  râvnitori  din  jurul 
Lugojului  au  făcut  încercări  vrednice,  dar  s’au  poticnit  de  ne¬ 
păsarea,  dacă  nu  de  opoziţia  directă  a  autorităţilor  superioare, 
cărora  se  adresaseră  pentru  sprijin. 

Nici  eu  nu-mi  fac  iluzia  unei  organizări  desăvârşite  şi  gene¬ 
rale,  care  deodată  să  cuprindă  întregul  cler  —  va  veni  şi  aceasta 
ia  vremea  sa  —  mă  adresez  deocamdată  tuturor  celor  înţelegă¬ 
tori,  cari  simt  trebuinţa  imediată  a  unui  mijloc  de  îndreptare  spre 
mai  bine,  pentru  a  da  prilej  unei  discuţii,  din  care  să  răsară  lă¬ 
murită  şi  închiegată  organizarea. 

Unei  organizări  demne  nu  i-se  poate  opune  nici  o  piedecă 
externă,  dată  fiind  pilda  organizării  tuturor  claselor  de  oameni, 

a  tuturor  stărilor  sociale  —  din  cari  lipseşte  numai  starea  preo¬ 
ţească  —  şi  nimeni  nu  va  putea  nutri  gânduri  de  opoziţie  ori 
zădărnicire,  câtă  vreme  numai  unul  care  nu  are  la  inimă  interesul 
acestei  preoţimi,  ar  putea  să  oprească  preoţimea,  ca  să  nu-şi  apere 
interesele  sale,  să  nu  fie  consultată  nici  în  ce  o  priveşte  pe  ea, 
ci  să  fie  ţinută  sub  veşnic  tutorat. 

Asociarea  preoţimei  n’ar  avea  să  nizuiască  spre  răsturnarea 
ordinei  existente  prin  tendinţe  anarhice,  nici  să  urmărească  sco¬ 
puri  divergente,  ci  mai  vârtos  concentrându-şi  forţele,  să  se  smulgă 
din  indolenţa  de  până  acum,  să-şi  apere  interesele  proprii  ca  şi 
ale  obştei  şi  atunci ,  când  procedura  sa  legală  sar  părea  că  con¬ 
trazice  opiniei  publice  scâlciate,  să  şi  susţină  dreptul  de  a  discuta, 
a  interveni  şi  chiar  a  lupta  pe  drumul  drept  împotriva  tuturor 
relelor,  să  aibă  putinţă  a-şi  exprima  părerile  în  toate  chestiunile, 
cari  ne  ating  pe  noi,  şi  îndeosebi  să  pornească  o  continuă  muncă 
unitară,  precizată  după  un  plan  chibzuit,  ca  deacum  străduinţele 
resleţe  a  singuraticilor  să  nu  se  peardă  în  neştire. 

Planul  unei  organizări  nu  are  la  spate  nici  un  fel  de  rezerve 
pătimaşe,  ci  izvoreşte  din  trebuinţa  simţită  în  cercuri  tot  mai  largi, 
de  a  da  fără  amânare  o  corectă  îndreptare  scăderilor  nenumărate. 
Cu  toată  necesitatea  poruncitoare  a  unei  organizări,  simţită  şi 
mărturisită  de  mulţi  cu  prilegiul  deosebitelor  întruniri  preoţeşti  — 
cunoscând  apatia  şi  lipsa  de  interes  cărora  suntem  robiţi,  nu 
mă  mângâi  cu  gândul  că  ideea  va  fi  îmbrăţişată  pe  deaîntregul ; 
de  aceea  mă  adresez  deocamdată  tuturor  celor  ce  consimt  cu  această 
părere,  rugându-i  să-şi  trimită  la  redacţia  acestei  reviste  cuvântul 
de  aderenţă,  pe  urma  cărora  un  comitet  provizor  va  căuta  să 
susţină  legături  strânse  cu  toţi  aderenţii  şi  va  munci  din  răspu¬ 
teri  ca  ideia  organizării  în  cel  mai  scurt  timp  să  cuprindă  stra¬ 
turi  cât  mai  largi.  Şi  dacă  va  fi  să  ne  ajungă  din  urmă  măreaţa 
sărbare  de  recunoştinţă  ce  datorim  mai  ales  noi  preoţimea  în 
amintirea  centenarului  naşterii  Marelui  Arhiereu  Şaguna  tot 
nepregătiţi  şi  lipsiţi  de  o  pioasă  însufleţire,  acea  sărbătoare  care,  — 
măsurată  după  tăcerea  şi  desăvârşita  nesocotinţă  de  până  acum, 
a  celor  chiemaţi  a  stârni  toată  suflarea  românească  pentru  o 
deamnă  manifestare,  —  va  fi  o  sărbătoare  tăcută  a  sufletelor 
simţitoare  —  cel  puţin  să  aibă  darul  de  a  ne  trezi  conştiinţa  să 
ne  dea  îndemnul  ca  în  timpul  cel  mai  apropiat  să  aducem  prinosul 
nostru  de  recunoştinţă  celui  mai  mare  organizator  al  bisericei  şi 
neamului,  prin  o  organizare  conştie  a  tagmei  preoţeşti. 

Şi  dacă  va  fi  ca  sărbarea  în  amintirea  centenarului  dela  na¬ 
şterea  marelui  arhiereu  Şaguna  să  rămână  o  sărbătoare  tăcută  a 
sufletelor  simţitoare,  fără  să  aibă  înfăţişarea  unei  imprimătoare  şi 
demne  manifestaţii  de  recunoştinţă,  adusă  memoriei  lui  de  toată 

suflarea,  ce  se  închină  cu  smerenie  spiritului  său  vecinie  trăitor 1 
şi  cu  care  niai  ales  preoţimea  îi  va  rămânea  datoare,  —  să  aibă 
cei  puţin  darul  de  a  ne  trezi  la  conştiinţă  pentru  viitor,  ca  în 
timpul  cel  mai  apropiat  celui  mai  mare  organizator  al  biserică 
si  neamului  nostru  să-i  aducem  prinos  de  recunoştinţă  organizarea 
conştie  a  preoţi  mei. 

Îticheîu  nutrind  nădejdea  tare,  că  gândul  exprimat  de  mine 
va  fi  pârâiaşul,  care  eşit  la  lumina  zilei,  va  atrage  văi  şi  paraua, 
până  va  fi  râu  mare  care  să  poarte  cu  demnitate  şi  încredere 
corabia  bisericei  noastre  —  mai  ales  dacă  şi  mai  marii  bisericei 
noastre  se  vor  încălzi,  sprijinind  stăruinţele  noastre,  şi  vor  îm¬ 
brăţişa  cu  căldura  cuvenită  rezultatele  dobândite  de  noi,  pentru 
a-le  înălţa  şi  răspândi  folosul.  Preotul  P.  Moruşca. 


DUALISMUL  ANTROPOLOGIC. 

Firea  omului  are  însuşirea  dc  a  se  interesa  de  tot  ce  există  în  şi 
afară  de  sine.  Ochiul  său  cercetător  se  îndreaptă  cătră  toate  făpturile,  în¬ 
cepând  dela  cele  mai  neînsemnate  formaţiuni  anorganice  până  la  imen¬ 
sele  corpuri  ce  plutesc  în  înălţimile  cele  mai  îndepărtate  ale  universului. 
Nu  mai  puţin  formează  fenomenele  psihice  tot  atâtea  probleme,  spre  re- 
soivarea  cărora  îl  îndeamnă  pe  om  tendinţa  sa  irezistibilă  dc  a  cunoaşte. 
Cunoaşterea  adevărului,  activarea  aptitudinei  celei  mai  alese  a  firii  ome¬ 
neşti,  este  potenţa  ce  ne  stăpâneşte  în  mod  absolut. 

Şi  dacă  condiţiunile  vieţii  nu  permit,  ca  fiecare  individ  să  cerceteze 
întregul  domeniu  accesibil  experienţei  şi  cugetării,  ba  nici  măcar  o  parte 
relativ  foarte  limitată,  totuş  nu  putem  presupune,  că  un  om  ajuns  la  ma¬ 
turitate  spirituală  să  nu  simtă  necesitatea  de  a  cuprinde  ce!  puţin  în  linia- 
mente  generale  întreaga  existenţă,  de  a-şi  forma  o  icoană  mulţămitoare,  o 
concepţiune  despre  lume.  Trebue  sâ  fie  —  zice  Lasson  cu  tot  dreptul  — 
părăsit  cu  totul  de  D-zeu  şi  de  spirit  acela,  care  trece  prin  lumea  aceasta 
fără  a-şi  da  seamă  de  întrebările  mari  ale  existenţei.  Dacă  nu  altceva,  cel 
puţin  moartea,  cătră  care  alergăm  cu  toţii,  trebue  să  ne  determine  spre 
meditare  asupra  originei  şi  scopului  existenţei  noastre^/ 

Concepţiunea  despre  lumea  mare  se  îndreaptă  totdeauna  după  icoana 
ce  ne-o  câştigăm  despre  fiinţa  noastră  proprie,  căci  omul  este  reflexul 
lumei  mari,  nu  în  sensul  monadelor  lui  Leibniz,  după  care  întregul  uni¬ 
vers  se  oglindează  în  fiecare  monadă,  ci  formând  împreunarea  întrio  uni¬ 
tate  a  elementelor  ei  constitutive  esenţial  diferite. 

Cuvintele  scrise  pe  templul  lui  Apollo  din  Delphi  grăesc  cătră  oa¬ 
menii  tuturor  timpurilor  în  forma  unui  imperativ  categoric:  yiwth  atuvror. 

1  Şi  aceasta  mimai  în  urma  tăcerii  păcătoase  şi  desăvârşita  nesocotinţă  ce  tot 
mai  dovedesc  cei  chiemaţi  a  sufla  în  buciumul  de  trezire. 

Dela  modul  în  care  am  satisfăcut  acestei  rcccrinţe  de  a  cunoaşte  propria 
noastră  fiinţă,  va  depinde  concepţiunea  despre  lume  şi  vieaţă.  Enigma 
lumii  ni-se  prezintă  în  lumina  diferită,  dupăcum  privim  omul  în  sens  ma¬ 
terialiste  ca  o  problemă  pur  fizicală  sau  în  sens  spiritualistic-duaiistic  ca 
o  problemă  metafizică. 

Iară  pentru  întocmirea  vieţii  noastre  este  această  întrebare  de  însem¬ 
nătate  necalculabilă.  Dacă  sunt  numai  o  mână  de  ţărână  sau  cel  mult  un 
animal  organizat  mai  fin  prin  intervenirea  nu  ştiu  cărei  întâmplări  oarbe, 
menit  a  vegeta  câteva  clipe  şi  a  trece  apoi  la  neexistenţă,  atunci  de  sine 
înţeles,  scopul  unic  şi  cei  mai  înalt  poate  fi  numai  a  gustă  cât  mai  mult 
plăcerile  lumii  acesteia,  având  totdeauna  în  vedere  că  astăzi  sunt,  mâne 
nu  voiu  mai  fi,  deci  nici  o  clipă  să  nu  rămână  neîntrebuinţată.  Sunt  însă 
mai  mult  decât  un  conglomerat  de  părţi  materiale,  este  propria  mea  fiinţă 
o  substanţă  imaterială,  nemuritoare,  întocmirea  şi  rostul  vieţii  mele  este  altul. 

învăţătura  bisericii  creştine  referitor  la  această  întrebare  este  dua¬ 
lismul.  Fiinţa  omului  constă  după  această  învăţătură  în  îmbinarea  a  două 
substanţe  esenţial  diferite  într'o  unitate,  a  substanţei  spirituale  sufleteşti  şi 
a  celei  materiale  trupeşti.  Aceasta  este  presupunerea  naturală  a  fiecărui 
om  nepreocupat.  Conştiinţa  comună  a  oamenilor  tuturor  timpurilor  măr¬ 
turiseşte  concepţia  dualistă  despre  o  nu 

Chiar  şi  în  timpul  cel  mai  vcchiu  din  care  ni-s’au  păstrat  oarecari 
date  despre  părerea  oamenilor  cu  privire  la  această  chestiune,  aflăm,  că  se 
făcea  deosebire  între  trup  şi  suflet.  Deosebirea  bătătoare  la  ochi  ce  există 
între  corpurile  vii  şi  cele  moarte,  precum  şi  fiinţele  ce  se  înfăţişează  în 
vis  vor  fi  dat  prima  anzâ  la  acceptarea  unei  puteri  deosebite  de  corp. 
Această  putere,  ca  cea  mai  aleasă  parte  din  om  se  privea  îndecumun  ca 
principiul  unei  vieţuiri  după  moarte.  Bineînţeles  dualismul  acesta  era  ma- 
terialistic.  Şi  sufletul  se  privea  tot  de  ceva  material,  deşi  de  o  organiza- 
ţiune  mai  fină.  Omeniniea  şi-a  trăit  atunci  etatea  copilăriei. 1  întreaga  ei 
cugetare  era  absorbită  de  lumea  externă.  Toate  realităţile  i-se  înfăţişau 
in  formă  materială,  aşa  că  nici  sufletul  nu  şi-l  puteau  închipui  altcum  decât 
tot  ca  ceva  material. 

Sufletul  (i la  Momer  este  personificarea  puterii  de  vieaţă,  un 
corp  eteric  în  trupul  material,  capabil  de  a  se  despărţi  de  acesta  şi  a  exista 
ca  ehV'j/or,  ca  umbra  omului  de  mai  nainte  (Od.  X.  495;  XI.  222;  II. 
XXIII.  100).  Omul  propriu  (un'ro.-ul)  este  trupul  (li.  i.  4);  faţă  de  acesta 
stă  sufletul  ca  principiul  de  vieaţă  dătător  şi  ca  atare  nesupus  morţii  (11. 
XXIII.  65). 

Egiptenii  credeau,  că  sufletul  e  o  icoană  fidelă  a  trupului  vizibil,  fi¬ 
reşte  în  miniatură.  în  momentul  morţii  părăseşte  trupul,  dară  nu  pentru 
totdeauna;  în  aşteptarea  acestei  eventualităţi  trupul  se  îmbalsama  păstrân- 

1  Cf.  Aii.  Wuttke  <Gcschichte  des  Heidenthums ■*,  Breslau  1852.  Voi.  1.  Teoria 
isloriei  (după  principiile  lui  I  legel). 

du-se  ca  mumie.  Se  credea,  că  mai  ales  în  timpul  de  cătră  seară  se  în¬ 
torc  sufletele  iară  la  trupurile  lor,  o  credinţă,  care  poate  pe  baza  un  i 
indicări  ueexacte,  l-a  adus  pe  Hcrodot  Ia  afirmarea  greşită  că  Egiptenii  c: 
crede  in  metempsihoză  sau  în  migrarea  sufletelor. 

E  caracteristic  că  pe  lângă  alte  numiri,  la  toate  popoarele  vechi  ob- 
vine  umbra  ca  închipuirea  cea  mai  pregnantă  despre  suflet.  Prin  aceasta 
se  exprimă  nepipăibilitatea  sufletului  într’un  mod  foarte  intuitiv,  de  altă 
parte  iară  putea  satisface  celeialalte  recerinţe  esenţiale,  adecă  asemănării 
cu  trupul  extern,  precum  o  aflăm  aceasta  şi  ia  Egipteni. 

Totuş  nu  mulţămeşte  pe  deplin  această  închipuire.  Umbra  redă  ce-i 
drept  conturile  generale  ale  trupului,  dară  puterea  şi  vieaţa,  ale  căror  prin¬ 
cipiu  avea  să  fie  sufletul,  nu  se  exprimă  prin  umbră.  De  aceea,  chiar  pe 
contul  nepipăibilităţii,  a  fost  identificat  sufletul  când  cu  inima  când  cit  sân¬ 
gele,  când  iarăş  cu  aburul  respirării,  cari  toate  ni-se  prezintă  ca  condiţiuni 
neapărate  pentru  vieaţa. 1  in  limba  comună  nici  chiar  în  timpul  de  faţă 
nu  s’au  perdut  cu  totul  urmele  acestei  identificări.  Şi  astăzi  se  vorbeşte 
despre  dureri  de-ale  inimii,  nevoind  a  exprima  prin  aceasta  oarecari  alte- 
raţiuni  abnorme  de  natură  fisiologtcă,  ci  anumite  afecte  pur  psihologice. 

Nici  chiar  filozofii  cei  mai  vechi  ai  Grecilor,  cu  toate  speculaţiunile 
lor  îndrăzneţe  asupra  fiinţii  obiectelor  din  complexul  naturii  şi  asupra  zeilor 
în  cea  mai  mare  parte  identificaţi  cu  natura,  nu  s’au  putut  ridica  peste 
dualismul  matcrialistic  moştenit  dela  străbuni.  Progresul  lor  faţă  de  păre¬ 
rile  popoarelor  vechi,  constă  în  aplicarea  rezultatelor  obţinute  pe  terenul 
filosofici  naturale  Ia  precizarea  fiinţii  sufletului. 

Elementele  constitutive  ale  lumii  sunt:  pământul,  apa,  aerul  şi  focul 
cătră  cari  a  mai  adaus  Aristotel  eterul  sau  cvintesenfa  (niunror  o  toi /tio» 
quinta  essentia).  Aceste  elemente  le-au  împărţit  după  însuşirile  lor  carac¬ 
teristice,  în  două  clase,  a)  pământul  şi  apa,  b)  aerul,  focui  şi  eterul.  Aceste  din 
urmă  sunt  mai  alese;  ele  consiituesc  corpurile  cereşti  precum  şi  divinită¬ 
ţile,  se  deosebesc  de  celelalte  mai  inferioare  (pământul  şi  apa)  nu  numai 
prin  consistenţa  subtilă,  nepipăibilă,  ci  şi  prin  regularitatea  şi  perfecţiunea 
mişcării  lor,  (scil.  în  forma  cercului).  Materia  dură  din  sfera  sublunară  e 
supusă  la  mari  neregularităţi  şi  ca  atare  e  de  însemnătate  inferioară. 

Dacă  zeii  erau  priviţi  ca  complexe  din  elementele  superioare,  de 
bună  seamă  nu  i-se  putu  ascrie  sufletului  o  substanţă  de  o  calitate  mai 
perfectă  decât  cea  a  zeilor,  ci  cel  mult  o  substanţă  calitativ  asemenea  cu 
cea  a  divinităţii.  înrudirea  fiinţii  sufletului  omenesc  cu  substanţa  divinităţii 
este  o  credinţă  universală  proprie  oamenilor  din  toate  stadiile  culturale.  2 

Ea  este  proprie  nu  numai  creştinismului  ci  tuturor  religiunilor,  căci 
posibilitatea  religiunii  e  condiţionată  subiectiv  de  aceasta  presupunere. 


1  Cf.  Tylor  Atifănge  der  Kulfur  (trad.  din  limba  engleză),  1.  pg.  422—429. 

5  Cî.  Alex.  Bain  :  Geist.  u.  Korper*  Leipzig  1874  voi.  3  din  Internationale  Wiss. 
Biblioiheki-  p.  177. 

înainte  de  Socrate  singur  Anaxagora  pare  a  se  fi  apropiat  de  no¬ 
ţiunea  imaterialităţii  sufletului  şi  a  divinităţii.  Spiritul  (coiij),  zice  Anaxagora, 
este  principiul  extern,  care  a  produs  ordinea  în  lumea  materială.  Pe  când 
toate  corpurile  materiale  sunt  amestecări  din  toate  elementele,  este  nous, 
elementul  curat  şi  neamestecat;  el  este  materia  cea  mai  subţire  şi  cea  mai 
fină,  mai  subţire  şi  mai  fină  chiar  decât  aerul  şi  focul;  el  fiind  neînîluenţat 
de  materie,  posede  nu  numai  facultatea  cunoaşterii,  ci  dispune  şi  de  o 
energie  mare,  e  activ  şi  izvorul  a  toată  schimbarea,  un  primum  movens. 
Dacă  privim  însuşirile  lui  muc  la  Anaxagora,  nu  putem  presupune  că  el 
n'a  cuprins  imaterialitatea  divinităţii  şi  a  sufletului  în  înţelesul  propriu  al 
cuvântului  şi  dacă  totuş  îl  numeşte  materie  putem  plivi  aceasta  numai  de 
.  o  expresie  neadecvată  şi  neajutorată. 

Imaterialitatea  sufletului  a  putut  fi  cuprinsă  în  mod  adevărat  abia 
după  ce  speculaţiunea  filosofică  s'a  aclimatizat  de-a  binele  cu  întrebuin¬ 
ţarea  noţiunilor  abstracte. 

Sofiştilor  le  revine  meritul  de  a  fi  îndreptat  privirea  cugetătorilor  dela 
lumea  externă  asupra  fiinţii  proprii  a  omului,  asupra  problemei  cunoaş¬ 
terii  şi  a  vieţii  morale.  Meritul  lor  constă  însă  numai  în  aflarea  problemei, 
dar  nu  îti  resolvarca  ei.  Sofiştii  neputând  învinge  greutăţile  ce  le-au  în¬ 
tâmpinat,  au  propagat  mai  vârtos  un  relativism  sceptic  cu  privire  la  cunoaş¬ 
tere  şi  ca  consecvenţă  subiectivismul  pe  terenul  moral. 

Stării  anarhice  provocate  astfel  de  sofişti  i-au  pus  capătul  Socrate  şi 
mai  ales  discipului  său  Plato,  dând  naştere  unui  curent  nou  şi  sănătos  pe 
terenul  filosofici.  In  legătură  cu  învăţăturile  noetice  şi  morale  au  stabilit 
şi  cu  privire  Ia  fiinţa  omului  un  dualism,  care  nu  mai  era  materialistic. 
Sufletul  e  de  natură  spirituală,  o  fiinţă  din  lumea  cea  adevărată  a  ideilor, 
care  spre  pedeapsă  a  fost  aşezată  în  închisoarea  trupului,  a  principiului 
a  tot  ce  e  rău  şi  a  neexistenţii. 

Acest  dualism  a  mai  trecut  prin  unele  modificări  făcute  de  Aristotel, 
şi  conformându-se  cu  învăţătura  bisericii  creştine  bazate  pe  referatul  mo¬ 
zaic  despre  crearea  omului  şi  multe  alte  locuri  din  Test.  vechiu  şi  nou, 
a  primit  sancţiunea  unui  adevăr  fundamental  al  filosofici  eterne. 

însemnătatea  cardinală  a  dualismului  antropologic  pentru  religiunea 
creştină  ni-se  va  descoperi  în  întreaga  ei  mărime  dacă  vom  considera  ur¬ 
mătoarele  momente:  sufletul  privit  ca  o  substanţă  spirituală  este  după 
cum  am  amintit  mai  sus  factorul  subiectiv  care  condiţionează  raportul 
cătră  divinitate,  numit  rcligiune ;  împreunarea  lui  cu  un  corp  material,  in- 
voalvă  în  sine  posibilitatea  mântuirii  genului  omenesc;  învăţătura  aceasta 
formează  punctul  de  plecare  pentru  opera  de  mântuire  a  lui  Isus  Christos; 
ea  este  izvorul  adevăratei  vieţi  morale.  Putem  zice  cu  tot  dreptul  că  cu 
ea  stă  şi  cade  creştinismul. 

Atacurile  duşmanilor  creştinismului  până  nu  de  mult  se  îndreptau  mai 
ales  încontra  învâţăturei  despre  suflet.  Nu  e  tocmai  îndepărtat  timpul,  când 
aproape  de  pe  toate  catedrele  universităţilor  se  predica  evangelia  nouă 

a  materialismului.  Abia  câteva  decenii  au  trecut  de  atunci.  Astăzi,  după 
ce  calmitatea  a  ajuns  în  drepturile  sale,  au  dispărut  cu  totul  aceşti  pre¬ 
dicatori.  Doară  apostolii  «Monistenbund-ului»  înfiinţat  în  11  Ianuarie  1Q06 
în  Jena  sub  prezidenţia  profesorului  Haekei,  zelos  preste  măsură  în  pro¬ 
movarea  binelui  sufletesc  şi  trupesc  a  strănepoţilor  venerabilului  Bathy- 
bius,  sau  a  celui  al  doilea  protopărinte  Ampliirus  lanceolatus,  predică 
cu  toată  abnegaţiunea  mântuirea  nouă  cu  dogmele  ei  gâdelitoare  pentru 
urechile  maselor  perverse  şi  semiculte. 

De  prezent  dominează  spiritualismul  cu  diferitele  sale  nuanţe;  spi¬ 
ritualitatea  sufletului  se  poate  privi  ca  indecomun  recunoscută,  cel  mult  îm¬ 
prejurul  substanţialităţii  sale  se  poartă  o  ceartă  vehementă,  care  analizată 
mai  deaproape  se  prezintă  după  cum  vom  vedea  în  decursul  expunerilor 
următoare,  ca  o  ceartă  pentru  cuvinte. 

Unilateralitatea  spiritualismului  precum  şi  idealismului,  care  în  timpul 
mai  nou  a  început  a-şi  face  cursul  prin  capetele  filosofilor,  periclitează 
celalalt  punct  tot  atât  de  esenţial  a!  filosofiei  creştine.  Trupul  înceată  a  fi, 
după  aceste  teorii,  aceea  de  ce-1  priveşte  conştiinţa  comună  a  oamenilor, 
el  devine  o  simplă  reprezentaţiune  sau  cel  mult  un  spirit  de  categorie 
mai  inferioară. 

Cu  atâta  temeinicie  şi  perseverenţă  se  combat  posiţiunile  numite  ale 
filosofiei  creştine,  încât  mirat  trebue  să-ţi  pui  întrebarea :  ori  de  într’adevăr 
e  îndreptăţită  raţiunea  la  opoziţia  ce  se  poartă  în  numele  ei  ?  E  oare  de 
fapt  incompatibilă  învăţătura  bisericii  cu  legile  minţii  sănătoase? 

Vom  întreprinde  o  cercetare  în  aceasta  direcţiune,  examinând  argu¬ 
mentele  contrarilor  cu  privire  Ia  adevărul  şi  puterea  lor  de  prestaţiune, 
folosindu-ne  bine'nţeles  de  aceeaş  armă  a  raţiunii.  Mai  întâi  voim  să 
resoivăm  întrebarea  referitor  ia 

Trupul  omenesc. 

Spre  a  înlătura  eventuale  aşteptări,  cărora  n’am  dc  gând  să  cores¬ 
pund  în  cadrul  acestei  lucrări,  ţin  să  declar  în  acest  loc,  că  n’am  în  ve¬ 
dere  probleme  de  caracter  anatomic,  morfologic  sau  în  genere  fisiologic. 
Ele  sunt  cei  drept  foarte  interesante,  dară  în  lupta  ce  se  poartă  în  jurul 
concepţiunei  despre  om  şi  lume,  le  revine  numai  un  rol  secundar.  Căci 
nu  se  întreabă  ce  construcţiune  sau  ce  mod  de  funcţionare  se  poate  con¬ 
stata  în  trupul  omenesc,  ci  întrebarea  e  mult  mai  generală  şi  fundamen¬ 
tală  ;  ea  sună:  există  preste  tot  în  univers,  în  sfera  celor  reale  elementul 
numit  materie?  formează  ea  un  ce  real  afară  de  conştiinţa  fiinţelor  cu¬ 
getătoare,  sau  este  ea  numai  ficţiunea,  închipuirea  acestor  fiinţe? 

Realismul  şi  idealismul  sau  conştienţionalismul  1  sunt  direcţiunile  con¬ 
trare  pentru  cari  formează  întrebările  aceste  obiectul  de  ceartă.  Realismul 

1  Realismul  în  opunerea  cătră  idealism  nu  este  a  se  cufunda  cu  realismul  în  opu¬ 
nere  eătră  nominalism,  căci  acest  din  urmă  fel  de  realism  este  identic  cu  idealismul. 
In  evul  vechiu  şi  evul  mediu  s’a  discutat  cu  deosebit  interes  întrebarea  ori  de  noţiu¬ 
nile  generale  precum  plantă,  animal,  om  etc.  au  existenţă  reală  sau  sunt  numai  simple 


reprezintă  punctul  de  vedere  al  conştiinţei  comune  aşa  zicând  naturale  a 
tuturor  oamenilor  nepreocupaţi.  Nu  numai  subiectul  are  existenţă  reală, 
ci  afară  şi  independent  de  el  există  totatât  de  real  lumea  externă  cu  ne¬ 
număratele  ei  obiecte  şi  fenomene. 

Idealismul 

din  contră  afirmă  că  nu  suntem  îndreptăţiţi,  ba  ar  fi  deadreptul  absurdi¬ 
tate  a  ascrie  existenţă  reală  unor  obiecte  ce  cad  afară  de  subiectele  cu¬ 
getătoare.  Aceste  şi  ideile  lor  imanente  formează  întreaga  existenţă  reală. 
Toate  obiectele  externe  în  cari  onienimea  naivă  vedea  realităţi  indepen¬ 
dente  de  eul  cugetător,  sunt  numai  ideile,  reprezentaţiunile  eului  proiec¬ 
tate  în  extern.  întreaga  lume  externă  e  disolvată  într’o  existenţă  ideală,  e 
creaţiunea  fantaziei  eului,  sau  cel  puţin  e  numai  o  existenţă  înşelătoare 
părută. 

O  teorie  mai  paradoxă  ca  aceasta  nu  s'a  stabilit  nici  când.  Deşi  abia 
in  timpul  modern  a  ajuns  la  însemnătate  mai  mare  şi  la  o  formulare  mai 
precisă,  totuş  începutul  ci  se  poate  urmări  până  în  timpuri  foarte  înde¬ 
părtate.  Tendinţe  idealistîce  se  manifestează  deja  în  evul  vechimMstfei  în 
panteismul  mistic-teosofic  al  lui  Laotse  (chinez  în  v.  fTli.  Chr.)  desvoltat 
în  scrierea  sa  «Tao-tc-king»  («Calea  spre  virtute»)  dară  mai  ales  în  filo¬ 
sofi  a  luzilor  vechi.  Brahmanas,  o  colecţiune  de  ode  religioase  (1000—500 
a.  Chr.)  cari  în  mare  parte  cuprind  explicări  la  odele  religioase  mai  vechi 
(1500—1000  a.  Chr.)  împreunate  în  colecţiunea  numită  Rig-Veda,  con¬ 
ţine  pe  iângâ  o  sumă  de  instrucţii  rituale,  numite  Brahmanas  în  sensul 
mai  îngust  al  cuvântului  şi  unele  părţi  de  caracter  speculativ,  aşa  numi¬ 
tele  Upanişade.  Aceste  conţin  elementele  unui  sistem  panteistic  bazat  pe 
noţiunile  Brahman  şi  Athman.  Brahman  este  fundamentul  a  toată  exis¬ 
tenţa.  Athman  se  numeşte  simburele  sau  esenţa  proprie  a  tuturor  fiinţelor 
şi  obiectelor.  Referitor  la  Athman  sunt  indentice  intreolaltă  toate  fiinţele 

numiri,  cărora  nimic  nu  le  corăspunde  in  realitate.  Plato  bazându-se  pe  deosebirea,  fă¬ 
cuta  de  învăţătorul  său  Socrate,  intre  noţiuni  şi  între  fiinţele  respective  obiectele  par¬ 
ticulare  cuprinse  în  noţiuni,  ascrie  numai  acestora  (noţiunilor)  existenţă  reală.  Fiinţele  şi 
obiectele  din  natură  au  existenţă  numai  întrucât  imitează  noţiunile  sau  ideile.  După  ter¬ 
minologia  scholastică  se  exprimă  aceasta  învăţătură  prin  cuviniele :  „universalia  ante 
rem“.  Aristotel  din  contră  afirma  că  existenţă  adevărată  au  numai  singuraticele  obiecte  şi 
fiinţe  naturale,  „forma“  se  află  in  mod  real  numai  într’ânsele:  „universalia  in  re“.  Un 
fel  de  nominalism  se  află  şi  în  învăţătura  lui  Aristolel,  însă  ca  dus  până  la  extrem  se 
iveşte  el  abia  în  timpul  scholasticei.  Aceşti  nominalişti  afirmă  că  noţiunilor  generale  nu 
le  corăspunde  nimic  în  realitate,  ele  sunt  simple  cuvinte,  „flatus  vocis“.  Spre  a  evita 
eventuale  neînţelegeri  ar  trebui  să  le  eliminăm  cu  totul.  Insă  spiritul  omenesc  este  mult 
prea  mărginit  şi  slab  decât  să  poată  pătrunde  deosebirile  minimale  ce  există  între  in¬ 
divizii  aceleiaşi  specii,  iară  limba  omenească  este  prea  săracă  în  expresiuni,  decât  să 
poată  atribui  fieştecârui  individ  un  nume  propriu,  conform  însuşirilor  sale  caracteristice. 
De  aceea  şi  numai  în  scopul  economiei  cuprindem  sub  aceeaş  numire  indivizii  între 
cari  constatăm  o  asemănare  oarecare. 

De  altă  parte  idealismul  în  opunere  cătrâ  realism,  n’are  nimic  de  a  face  cu  di¬ 
feritele  tendinţe  idealistîce  practice,  fie  ele  etice  sau  estetice. 

şi  obiectele,  iară  Athman  este  identic  cu  Brahman.  Aceasta  învăţătură  a 
fost  desvoltată  în  timpul  postvedic  sau  sanskrit  (începând  dela  a.  500  a. 
Chr.)  în  o  mulţime  de  sisteme  filosofice  parte  ortodoxe,  parte  eterodoxe, 
după  cum  au  acceptat  sau  înlăturat  dogmele  fundamentale  din  Upanişade. 

Cei  mai  însemnat  sistem  ortodox,  este  sistemul  (Vedanta)  întemeiat 
de  Badarayana.  EI  deosebeşte  două  feluri  de  cunoaşteri  una  inferioară  şi 
alta  superioară.  Cea  dintâi  nu  se  poate  ridica  peste  dualismul  dintre 
Brahman  şi  lume.  Brahman  este  D-zeul  personal,  creatorul  lumii  esenţial 
deosebită  de  substanţa  sa.  Cea  din  urmă  priveşte  lucrul  dintr’un  punct  de 
vedere  mai  înalt,  faţă  de  care  nu  mai  există  dualismul.  Lumea  după  Ath- 
m.anul  ei  este  identică  cu  Brahman,  existenţa  absolută  şi  lipsită  de  orice 
atribut,  deci  neaccesibilă  pentru  cunoaştere.  Formula  scurtă  a  acestei  filo¬ 
sofii  a  identităţii  sună:  «Aham  Brahman  asmi;  tat  toam  asi.»  (Eu  sum 
Brahman,  aceea  scil.  Brahman,  eşti  tu).  Eu  sum  identic  cu  Brahman  şi 
Brahman  eşti  tu.  Toţi  suntem  una.  Lumea  are  existenţă  reală  deosebită 
de  Brahman  numai  pentru  cunoaşterea  inferioară  a  vieţii  practice;  pentru 
cunoaşterea  metafisică  e  lumea  o  înşelăciune,  un  vis,  o  icoană  din  oglindă, 
un  fel  de  fată  morgană,  pe  care  Brahman  ca  un  vrăjitor  puternic  o 
aduse  la  o  existenţă  părută,  nimieindu-o  şi  producându-o  din  nou  după 
anumite  perioade.  O  astfel  de  existenţă  a  lumii  e  necesară,  căci  de  altcum 
sufletul  nu  ar  putea  ajunge  la  cunoaşterea  identităţii  sale  cu  Brahman. 
La  aceasta  cunoaştere,  zice  Bradarayana,  Athmanul  nu  poate  ajunge  altcum 
decât  prin  cunoaşterea  neidentităţii  sale  cu  lumea  părută,  căci  Brahman 
precum  şi  Athman  r  u  sunt  accesibile  cunoaşterii,  sunt  totdeauna  subiectul, 
nici  când  însă  obiectul  cunoaşterei.  Aceasta  se  mişcă  numai  în  sfera  celor 
părute,  finite,  astfel  că  formele  şi  atributele  ei  nu  sunt  valabile  pentru 
Brahmanul  absolut  sau  pentru  Athman.  Dacă  am  voi  să  fixăm  acest  sistem 
prin  un  nume,  atunci  ar  fi  a  se  determina  mai  întâi  ca  monism  sau  pan¬ 
teism  agnostic  cu  privire  la  Brahman;  iar  cu  privire  la  lume  ni-se  pre¬ 
zintă  ca  un  idealism  noetic  sau  mai  precis  ca  ilusionism. 

(Va  urma). 


CHESTIA  UNIRII  BISERICILOR. 

Răspuns  la  o  broşură. 

(Continuare). 

8.  Autorul  broşurei,  de  care  ne  ocupăm,  vrea  să- şi  extindă 
dovezile  până  în  prezent,  afirmând,  că  şi  în  zilele  noastre  s’ar 
găsi  'neuniţi»,  cari  ar  fi  recunoscând  primatul  papal.  Aşa  unui 
oarecare  Iustin  Maurice  i-ar  fi  făcut  un  învăţat  rus,  care  tocmai 
ieşise  dela  sf.  liturgic,  următoarea  descoperire:  «Pe  noi  aşa  ne 
învaţă,  câ  biserica  grecească  de  aceea  s’a  despărţit  de  biserica 
apusană,  fiindcă  papa  a  voit  să  fie  capul  tuturor  bisericilor.  Şi 
iată  în  liturgia,  care  chiar  acum  am  ascultat-o,  aşa  se  zice,  că 

Petru  este  temelia  bisericii,  peatra  credinţa,  purtătorul  cheilor 
împărăţiei  cerurilor,  întâiu  între  apostoli  pe  scaun  şezător,  mai  întâia 
decât  toţi  apostolii,  temelia  neclătită  a  dogmelor,  căruia  însuş  crea¬ 
torul  a  toate  i-a  dat  cheile  divine,  puterea  de  a  deslega  şi  a  lega, 
pe  el  alegându-l  de  păstor  pentru  paşterea  oilor,  aleşilor,  mieilor.  1 
De  altcum  nu  am  observat-o  aceasta  astăzi  mai  întâi.  In  imnu¬ 
rile  ce  se  îndatinează  a  se  cânta  în  ritul  nostru,  cu  grămada  sunt 
datele,  cari  lămurit  dovedesc,  câ  biserica  noastră  a  recunoscut  şi 
recunoaşte  şi  acum  supremaţia  sfântului  scaun  roman ;  în  serbă- 
toarea  sf.  Clemente,  2  Silvestru,  3  Leon  4 5  şi  a  altor  mari  papi,  al 
căror  cult  l-am  păstrat,  pe  aceşti  sfinţi  noi  îi  numim:  primate  (ver- 
hovnic)  al  episcopilor,  podoaba  scaunului  apostolic,  cap  divin  al 
sfinţiţilor  părinţi ,  capul  dreptcredincioasei  biserici  a  lui  Christos  etc. 

Ce  vom  răspunde  Ia  acest  pretins  argument,  scos  din  căr¬ 
ţile  rituale  ale  bisericei  noastre,  în  favorul  primatului  papal? 

Răspunsul  în  genere  l-am  dat  în  cele  precedente,  dovedind, 
că  chiar  şi  acele  mărturii  ale  părinţilor  şi  scriitorilor  bisericeşti 
din  Răsărit,  cari  unora  li-se  par  a  favoriza  primatul  papal,  de  fapt 
vorbesc  în  contra  acestuia.  Aceasta  este  o  incontestabilă  dovadă, 
că  în  biserica  ortodoxă  n’a  existat  nici  odată  dogma  primatului 
jurisdicţional  al  papilor  dela  Roma  căci  altcum  părinţii  neapărat 
ar  fi  făcut  amintire  de  ea.  Iar,  dacă  o  atare  dogmă  nu 
a  existat  în  biserica  ortodoxă,  atunci  ea  nu  a  putut  primi  ex¬ 
presie  nici  în  cultul  acestei  biserici,  deoarece  cultul  nu  este  alt¬ 
ceva,  decât  manifestarea  fondului  de  credinţă,  care  trăieşte  în  con¬ 
ştiinţa  religioasă  a  bisericei.  Acest  conex  logic  şi  psihologic  există 
între  doctrina  şi  cultul  bisericei  ortodoxe! 

Este  adevărat,  că  biserica  ortodoxă,  urmând  bisericei  celei 
vechi,  îi  dă  ap.  Petru  mare  onoare,  ceeace  se  poate  vedea  şi 
din  cărţile  rituale  ale  ei.  Dar  —  ea  a  păstrat  cu  credinţă  aşeză- 
mintele  orânduite  de  Christos,  care:  «puterea,  stăpânirea  şi  îtrt- 
părăţirea  asemenea  şi  întocmai  precum  tui  Petru,  aşa  şi  celorlalţi 
Apostoli  fieşte-căruia  o  au  dăruit...  cu  aceiaş  vrednicie  întocmai 
i-a  împodobit,  cât  în  nimica  nu  se  află  mai  slabi  sau  mai  jos 
decât  sf.  Petru». 3  In  monumentele  literare  ale  cultului  bisericei  noastre 
prin  nici  un  cuvânt  nu  se  spune,  că  ap.  Petru  ar  fi  avut  un  primat 
de  jurisdicţie  asupra  celorlalţi  eonapostoli  şi  asupra  bisericei  în¬ 
tregi.  Atributele,  cu  cari  este  împodobit  în  imnurile  noastre  bi¬ 
sericeşti,  se  bazează  pe  locurile  biblice  dela  ev.  Mat.  cap  16,  v. 


1  in  Mineiu  la  16  Ianuarie. 

3  In  Mineiu  la  24  Noeinvrie. 

8  In  Mineiu  la  2  Ianuarie. 

4  In  Mineiu  la  ÎS  Februarie. 

5  Protocanonul  lui  Petru  Maior,  pag.  16  şi  23. 

16— 19  şi  dela  ev.  loan  cap  21,  v.  15 — 17.  Dar  aceste  locuri  bi¬ 
blice  sunt  interpretate  în  cântările  noastre  bisericeşti  într’un  în¬ 
ţeles,  care  e  cel  mai  obicinuit  la  părinţii  răsăriteni  şi  apuseni,  dar 
pe  care  censura  papală  nu  l-ar  admite,  fiindcă  este  contrar  pri¬ 
matului  jurisdicţional  al  papilor.  Iată  de  ce  e  numit  Petru  «te¬ 
melia  bisericei,  peatra  credinţă,  temelia  neclâtită  a  dogmelor» : 
«pe  piatra  Teologiei  tale  a  întărit  Stăpânul  Isus  bisenca  neclă- 
titâ,  întru  carea  apostole  Petre  pe  tine  te  slăvim  ...1  «pe  unui 
l-a  fericit  şi  l-a  chemat  Piatră,  asupra  căruia  zice  că  a  întărit  bi¬ 
serica,  adecă  asupra  mărturisire*  lui»...2  «pe  piatra  dumneze- 
eştii  tale  mărturisiri  fii  _d  întăriţi,  cela  ce  eşti  pe  scaun  mai 
întâi  şezător» ...  3 * *  «pe  temeiul  credinţa  sufletele  tuturor  credin¬ 
cioşilor,  le-ai  zidit»  *  etc.  Iar  dacă  Iui  Petru  i-a  dat  Christos  pu¬ 
terea  de  a  paşte  oile,  aleşii,  mieluşei,  iată  cum  este  a  se  înţelege : 
«cu  întrebarea  cea  de  trei  ori,  adecă  Petre  iubeşti-mă,  lăpădarea 
cea  de  trei  ori  Christos  o  a  îndreptat.  Pentru  aceasta  şi  Simon 
(Petru^  cătră  Ştiutorul  tainelor  a  zis:  Doamne,  toate  le  cunoşti, 
toate  le  ştii.  Tu  ştii  că  te  iubesc,  drept  aceea  cătră  dânsul  Mân¬ 
tuitorul  (a  zis):  paşte  oile  mele,  paşte  pe  cei  aleşi  ai  mei,  paşte 
mieluşeii  mei,  pe  cari  cu  sângele  meu  i-am  răscumpărat  spre  mân¬ 
tuire»...  &  etc.  In  legătură  cu  aceasta  tâicueşte  şi  Petru  Maior 
cuvintele  dele  ev.  loan  21,  15—17,  precum  urmează:  «Iară  îl  în¬ 
treabă:  iubeşti-mă  mai  mult  decât  aceştia?  că  trebuia  Petru  mai 
mult  decât  ceialalţi  să  iubească  pe  Christos,  fiindcă  cui  i-se  iartă 
mai  mult,  mai  mult  iubeşte;  şi  lui  Petru  mai  mare  păcat  i-s’a  iertat 
decât  celorlalţi,  cari  la  patima  lui  Christos  numai  cât  au  fugit, 
iar  de  dânsul  nu  sau  lăpădat,  precum  s’a  lăpădat  Petru.  Ii  zice 
iarăş :  paşte  oile  mele,  că  fiindcă  Petru  se  lăpâdase  de  Christos, 
nu  fără  pricină  se  putea  şi  el  teme  să  nu  fi  căzui  din  vrednicia 
apostolici;  şi  ceilalţi  apostoli  să  se  îndoiască  şi  doară  învinovă¬ 
ţească;  după  ceeace  a  zis  Christos  la  Math.  c.  10,  «carele  seva 
lăpăda  de  mine  înaintea  oamenilor,  mă  voiu  lăpăda  şi  eu  de  dânsul». 
Pentru  aceea,  ca  nici  el  să  nu  se  mai  teamă  nici  ceialalţi  să  nu  se  în¬ 
doiască,  după-ce  înaintea  tuturor  a  mărturisit,  că-i  pare  rău  de  fapta 
ce  a  lucrat  şi  că  iubeşte  pe  Christos,  iarăş  înaintea  tuturor  îiîno- 
ieşie  apostolia  şi-l  vesteaşte  apostol  adevărat,  zicându-i:  «Paşte  mieii 
mei,  paşte  oile  meale».  8  Puterea  cheilor,  de  a  lega  şi  deslega,  nu 
a  dat-o  Mântuitorul  numai  lui  Petru,  ci  şi  tuturor  celorlalţi  apos¬ 
toli  de-opotrivă,  zicându-le:  «adevăr  zic  vouă:  ori  câte  veţi  lega 


1  Mineiu  pe  Iunie  29,  la  Utrenie. 

2  Tot  acoio  la  vieaţa  sf.  Petru  şi  Pavel. 

3  Mineiu  pe  Ianuarie  16,  la  Utrenie. 

'  Tot  acolo. 

‘  Mineiu  pe  Ianuarie  16  şi  pe  Iunie  29. 

6  Protocanonul  lui  Petru  Maior,  pag.  27. 

pe  pământ,  vor  fi  legate  în  cer,  şi  ori  câte  veţi  deslega  pe  pământ, 
vor  fi  deslegate  în  cer». 1 * 

Din  felul  cum  interpretează  cântările  noastre  bisericeşti  lo¬ 
curile  biblice  pe  cari  se  bazează  atributele  date  lui  Petru,  se  vede, 
că  acele  atribute  nu  sunt  în  măsură  de  a  confirma  vre-un  primat 
jurisdicţional  pe  seama  celui  ce-1  împodobesc.  Şi  mai  învederat  re¬ 
zultă  aceasta  din  faptul,  că  întocmai  aceleaşi  atribute,  cari  se  dau 
lui  Petru,  se  aplică  şi  altor  apostoli,  ba  chiar  şi  unor  părinţi  şi 
sfinţi  ai  bisericei.  Aşa: 

Pe  Petru  şi  Pcivel  îl  laudă  biserica  de-opotrivă,  —  în  cântările 
zilei  pe  care  a  închinat-o  amintirei  alor  amândoi,  ca  să  cunoască 
creştinii,  că  aceiaş  cinste  se  cuvine  a  Ie-o  da,  nu  unuia  mai  mare 
decât  celuilalt,  — astfel :«  pe  ucenicii  lui  Christos  şi  temeliile  bise¬ 
ricii,  stâlpii  cei  adevăraţi  şi  temeiurile  şi  dumnezeeştile  trâmbiţe 
ale  învăţăturilor  lui  Christos  ...pe  mai  marii  apostolilor ,  pe  Petru 
şi  pe  Pavel,  toată  lumea  ca  pe  nişte  mai  întâi  stătători  să-i  lăudăm  . . . 
Ceice  sunteţi  intre  apostoli  mai  întâi  pe  scaun  şezători  şi  lumei 
învăţători...  Dumriezeeşti  şi  cinstiţi  ucenici  şi  tâinuitori  şi  învă¬ 
ţători,  Petre  şi  Pavele,  întemeierea  apostolilor .. .  Pe  propovădui¬ 
torii  cei  tari  şi  de  Dumnezeu  vestitorii,  căpetenia  ucenicilor  tăi 
Doamne...  Amândoi  verhovnicii  apostoli  era  plini  de  Duhul  sfânt... 
Pe  mai  marii  apostolilor  toţi  să-i  lăudăm,  pe  dumnezeescul  Petru 
şi  pe  Pavel,...  stâlpii  bisericii...  Bucuraţi-vă  Petre  şi  Pavele,  ceice 
sunteţi  temeiuri  neclătite  dumnezeeştilor  învăţături ...  2  etc.  Ase¬ 
menea  atribute  i-se  dau  ap.  Pavel  şi  îndeosebi,  nu  numai  îm¬ 
preună  cu  lui  Petru.  Apoi  lacob,  fratele  Domnului  se  numeşte:  « ur¬ 
mător  scaunului  (lui  Christos . ..)  cel  întâi  pe  scaun  şezător,  lumi¬ 
nătorul  bisericii...  pe  care  adunarea  apostolilor  l-a  ales  a  fi  sfin¬ 
ţilor  întâi  în  sfântul  Sion. 3 4  Petru,  episcopul  Alexandriei,  e  numit: 
« piatra  credinţii..  1  Lui  Chirii  al  Alexandriei  i-se  zice:  «stâlpul  şi 
întărirea  bisericii .»  5 *  Sf.  loan  Gură  de  aur  se  numeşte  în  multe 

7 

locuri:  «noianul  dogmelor  cel  nedeşertat,  întărirea  bisericii,  păstor 
turmei  lui  Christos . . .  stâlp  şi  temeiu  bisericei  lui  Christos . . .  piatra 
cea  nesdrobită...  păstor  al  bisericei  lui  Christos...  înainte  povă 
ţuitor  bisericei...  c  etc.  Cei  trei  mari  ierarhi:  Vasile,  Grigore 
şi  loan,  se  numes:  în  repeţite  rânduri  •.(temeliile,  stâlpii  cei 
neclătiţi,  întăririle  bisericei  Iui  Christos,  stâlpii  bunei  credinţe, 
păstorii  bisericei  lui  Christos,  învăţând  oile  cele  cuvântătoare...7 


1  Mat.  18,  18. 

■  -Mineiii  pe  Iunie  29. 

3  Mineiu  pe  Octomvrie  23. 

4  Mineiu  pe  Noemvrie  25. 

5  Mineiu  pe  Iunie  Q. 

5  Mineiu  pe  ianuarie  27  şi  pe  Noemvrie  13. 

:  Mineiu  pe  Ianuarie  30. 


—  369 


etc.  Am  putea  continua  şirul  aceloraşi  laude,  cari  se  aduc  şi 
altor  apostoli,  precum  şi  unor  sfinţi  ai  bisericei,  ca  şi  lui  Petru. 

Ce  urmează  din  toate  acestea?  Urmează  aceea,  că  atribu¬ 
tele,  cu  cari  este  împodobit  Petru  în  cântările  noastre  bisericeşti, 
tvau  nici  decum  înţelesul  de  a  confirma  pe  seama  marelui  apostol 
vre-un  primat  de  jurisdicţie  asupra  bisericei.  Ori,  daca  totuş  vrea 
cineva  să  le  dee  acest  înţeles,  atunci  în  mod  logic  trebue  să  re¬ 
clame  câte  un  primat  jurisdicţional  şi  pe  sama  tuturor  acelora, 
cari  s’au  învrednicit  de  aceleaşi  atribute  ca  şi  Petru.  Amândouă 
aceste  concluziuni  —  tertium  non  datur  —  constitue  negaţiunea 
primatului  lui  Petru. 

iar  ceeace  n’a  avut  Petru,  nu  a  putut  da  nimănui,  deci  nici 
episcopilor  romani:  Climent,  Silvestru,  Leon  sau  altor  sfinţi  din 
Apus,  a  căror  pomenire  a  trecut  şi  în  cultul  bisericei  noastre.  Fe¬ 
ricite  timpuri  ale  unităţii  creştineşti  erau  acelea,  în  cari  vredniciile 
bărbaţilor  bisericeşti  ai  Apusului  erau  cântate  în  cuvinte  de  po¬ 
menire  cu  laudă  chiar  în  cultul  bisericei  Răsăritului,  iară  măreţele 
pilde  vii  de  vieaţă  şi  credinţă  sfântă  ale  Răsăritului,  aflau  glasuri 
de  preamărire  în  biserica  Apusului!  Aşa  se  edifica  şi  se  întărea 
întreagă  biserica  lui  Christos,  păzind  unitatea  Spiritului  prin  le¬ 
gătura  păcii  şi  a  dragostei.  Biserica  noastră  va  păstra  în  cultul 
ei  şi  pe  mai  departe  prăznuirea  unora  dintre  episcopii  romani 
din  timpul  glorios  al  unităţii  bisericeşti  —  ca  o  continuă  mu¬ 
strare  îndreptată  cătră  ceice,  prin  nejustele  lor  pretenţii  la 
un  primat  jurisdicţional  asupra  creştinătăţii,  au  stricat  pacea  sfintei 
lui  Dumnezeu  biserici  şi  au  rupt  cămaşa  cea  neîmpărţită  a  lui 
Christos!  Atributele,  cari  se  dau  acelor  sfinţi  episcopi  romani, 
nu  au  caracter  jurisdicţional;  biserica  le  dă  şi  altor  mari  ierarhi 
şi  bărbaţi  sfinţi  ai  săi.  Pe  sf.  loan  Gură  de  Aur  îl  numeşte:  « ver - 
hovnic  (primate)  al  bisericii..1  mai  marele  păstorilor ;»2  pe  sf. 
Chirii  al  Alexandriei  îl  numeşte:  «lauda  arhiereilor,  verhovnic  al 
părinţilor;»8  celor  trei  mari  ierarhi  le  zice:  <■ cârmele  bisericii»4  etc. 

S’au  strecurat,  ce  e  drept,  în  cărţile  noastre  bisericeşti  unele 
inexactităţi  istorice,  ca  d.  ex.  tradiţia  despre  episcopatul  lui  Petru 
în  Roma,  despre  botezul  împăratului  Constantin  cel  Mare  prin 
papa  Silvestru  etc.  cari  ivindu-se  mai  întâi  în  Apus,  din  lipsa  de 
critică  a  acelor  timpuri  au  aflat  primire  şi  în  Răsărit.  Asemenea 
inexactităţi  vor  trebui  îndreptate  la  o  eventuală  revizuire  a  căr¬ 
ţilor  noastre  rituale,  care  ori  cât  de  târziu  totuş  va  trebui  să 


1  Mitieiu  pe  Noemvrie  13. 
3  Mineiu  pe  lanuitrie  27, 

“  Mineiu  pe  Iunie  9. 

*  Mineiu  pe  Ianuarie  30. 

urmeze.1  Dar  nici  decum  nu  li-se  poate  atribui  monumentelor 
literare  ale  cultului  nostru  o  eroare  în  materie  de  credinţă ,  cum 
este  dogma  despre  primatul  jurisdicţional  al  papilor.  Rusul 
anonim,  la  care  se  face  provocare,  a  fost  foarte  neînvăţat,  când 
credea  a  o  fi  aflat. 

9.  Scriitorul  Maria  Tfteodorian,  care  a  publicat  canoanele 
după  traducerea  Pidalionului  şi  le-a  însoţit  de  scurte  tâlcuiri,  ar 
fi  recunoscând  primatul  papal,  când  zice:  «este  nediscutat,  că  în 
veacul  al  lV-lea  nimeni  în  biserică  nu  contesta,  că  primul  episcop 
creştin  este  episcopul  Romei».2  Nu  ştim  cărei  confesiuni  îi  apar¬ 
ţine  dl  M.  Theodorian,  deoarece  spunându-i-se  în  publicitate  că 
ar  fi  papistaş»,  n’a  dat  desminţire  categorică,  —  dar  afirmaţia 
d-sale  o  primim  şi  noi,  fără  a  afla  confirmat  prin  ea  pretinsul 
primat  jurisdicţional  al  papilor.  Este  adevărat,  că  în  veacul  al 
ÎV-lea,  ba  încă  şi  mai  înainte,  locul  prim.  —  de  onoare  —  între 
episcopi,  ii  ocupă  cel  din  Roma,  ca  episcop  al  biseri  cei  aposto- 
Ieşti  din  capitala  lumei  de  atunci.  Sinodul  al  doilea  ecumenic 
(veac.  IV.  a.  381)  confirmă  acel  loc  pe  seama  episcopului  roman, 
când  aşează  pe  cel  din  Constantinopol  în  locul  al  doilea,  decre¬ 
tând  în  can.  111:  «Episcopul  însă  al  Constantinopolei,  să  aibă 
pronomiile  (presvia)  cinstei ,  după  episcopul  Romei,  pentmcă  ea 
(Constantinop.)  este  noua  Romă ».3  Episcopul  roman  primeşte 
deci,  din  drept  bisericesc,  pronomiile  cinstei  în  locul  prim,  fiindcă 
era  episcopul  Romei  celei  vechi.  Dar  acest  primat  de  onoare  din 
drept  bisericesc ,  este  de  tot  altceva  decât  primatul  de  supremaţie 
monarhică,  de  putere  jurisdicţională  şi  de  autoritate  infalibilă  în 
materii  de  credinţă  şi  morală  —  din  drept  divin,  pe  care  îl  are 
papa  astăzi  în  biserica  papistă.  Acest  din  urmă  primat  este  de 
toi  străin  de  organizaţia  bisericei  vechi  ecumenice ,  care  nu  l-a  re¬ 
cunoscut  niciodată,  cum  nu-1  recunoaşte  nici  astăzi  biserica  orto¬ 
doxă.  « Locul  prim »  —  după  interpretarea  Pidalionului 4  —  îl 
avea  episcopul  roman,  iar  «locul  al  doilea>  îl  avea  cel  constan- 
tinopolitan:  «după  rânduiala  cinstei ',  şi  nu  chiar  după  cinste.  După 
care  (rânduiala  cinstei)  şi  întru  iscălituri,  şi  întru  şederi,  şi  întru 
pomenirile  numelor  lor,  unul  este  întâi,  iară  celalalt  este  al  doilea», 
intru  acestea  consta  întâia  şedere  a  episcopului  roman  în  bise¬ 
rică,  care  nu  a  fost  «rânduită  spre  aceea  ca  să  fie  mijlocire  de  a 
ţinea  unirea  între  credincioşi »  -  -  zice  învăţatul  Petru  Maior  4  — 
care  aşa  continuă  «spre  folosul  mai  cu  samă  a  Românilor .-> : 


1  De  astfel  inexactităţi  istorice  (abstrâgând  dela  cele  dogmatice)  au  intrat  şi  în 
cultul  bisericii  apusene. 

•  Dreptul  canonic  oriental.  Bucureşti  1905.  Voi.  I.,  pag.  128. 

3  Pidalionul.  Neamţul,  1844,  pag.  101. 

1  Pidalionul.  loc.  cit.  la  tăinuirea  can.  3  sinod.  II. 

1  Protocationul  iui  Petru  Maior.  pag.  39—41. 

«De  ar  fi  întâia  şedere  rânduită  spre  aceea  ca  să  fie  mijlo¬ 
cire  de  a  ţinea  între  credincioşi  unirea,  adevărat  când  se  scornea 
ceva  price  în  biserică  sau  ceva  eres,  la  acela  pe  lângă  carele 
era  întâia  şedeare  şi  căpetenia  ar  fi  alergat  credincioşii  pentru 
hotărârea  pricii,  pentru  desrădăcinarea  eresului,  cu  un  cuvânt 
pentru  ehiverrtisirea  păcii,  liniştei  şi  a  unirii  inimilor  credincio¬ 
şilor,  că  aceasta  este  a  fi  mijlocire  de  a  ţinea  unirea  între  cre¬ 
dincioşi.  Dar  nici  odinioară  în  biserica  lui  Dumnezeu  nu  sa  în¬ 
tâmplat  aceasta,  nu  s’au  ţinut,  nu  s’au  crezut.  Cearcă  în  toate 
sutele,  începând  dela  apostoli,  că  de  tot  altmintrelea  vei  afla. 
Ştim  că  pe  vremea  apostolilor  au  fost  foarte  mare  price  pentru 
tăierea  împrejur  şi  pentru  legea  lui  Moisi.  Unii  zicea,  că  acelea 
nu  sunt  de  lipsă  spre  spăsănie,  alţii  zicea,  că  cine  nu  le  va  ţinea 
nu  se  va  mântui.  Creşte  sfada,  se  turbură  inimile  credincioşilor, 
vine  în  primejdie  unirea  credincioşilor.  Trebue  dară  să  caute 
mijlocire  de  a  păzi  unirea  şi  de  a  o  ocroti.  La  cine  dară  aleargă 
creştinii?  Au  la  Petru?  Ba;  ci  la  Sobor:  «Rânduiră  să  se  sue 
Pavei  şi  Barnaba  şi  alţii  oarecari  dintre  ei  cătră  apostoli  şi  bă¬ 
trâni  la  Ierusalim  pentru  întrebarea  aceasta».  Fapt.  Apost.  c.  15. 
Şi  nu  Petru,  ci  tot  Soborul  au  pus  sfârşit  pricei,  au  făcut  pace 
şi  au  ţinut  unirea  între  creştini.  Soborul  drept  aceia  este  mijlo¬ 
cirea  de  a  ţinea  unirea  între  credincioşi,  iar  nu  altul. 1  Aceiaş 
vei  afla  în  toată  una  vreme  şi  după  sfinţii  apostoli.  Când  au 
fost  gâlceavă  pentru  ziua  Paştilor,  cine  au  aşezat-o?  S’a  ame¬ 
stecat  adevărat  papa,  pe  lângă  carele  era  întâia  şedere,  dar  ştiind 
părinţii  că  nu  el  este  ţinta  şi  mijlocirea  unirii,  nici  cum  nu  l-au 
ascultat,  ci  împărechiarea  a  rămas  până  la  soborul  dela  Nichea, 
carele  hotărând  acea  price  a  unit  inimile  credincioşilor.  Aşişderea 
când  au  fost  price  pentru  botezul  ereticilor,  de  trebue  să  se 
primească  sau  ba.  Au  ostoiatu-s’au  sf.  Chiprian  şi  sf.  Firmilian 
şi  toţi  africanii  după  judecata  şi  propoveduirea  lui  papa  Ştefan. 
Ba.  Ci  măcar  că  cu  afurisania  li-s’au  lăudat,  nemic  n’au  băgat 
samă,  crezând  tare  că  nici  papa  n’are  puteare  de  a  le  poronci, 
nici  ei  nu  sunt  datori  a  asculta  de  dânsul,  că  nimic  nu  e  episcop 
episcopilor,  precum  se  vedea  Ştefan  că  face  cu  poronca:  «Mai 
iaste  încă  (zice  sf.  Chiprian  în  sobor),  ca  fieşte-carele  dintre  noi 
să  spună  judecata  sa  despre  această  întrebare,  ce  pre  nimenea 
să  nu  judece  sau  să  scoaţă  dela  împărtăşirea  sa  pre  celce  amin- 
trelea  nu  ca  noi  va  ţinea;  că  nime  dintre  noi  după  socoteala  sa 
se  face  pe  sine  episcop  episcopilor,  şi  ca  tiranii,  cu  frica  să  si- 

1  Reproduc  aceste  tâlcuiri  ale  lui  Petru  Maior,  ca  un  -unit»  să  dea  învăţătură  şi 
răspuns  colaboratorului  dela  «Unirea»,  care  în  Nr.  37,  pag.  325  se  întreabă  cu  privire 
la  biserica  ortodoxă:  «Unde-i  Centrul  Unitar?  Unde-i  unitatea  aceea,  pe  care  o  reci- 
tează  şi  schismaticii  (adecă:  cineva,  ai  cărui  înaintaşi  vor  ii  trecut  la  papism  abia  de 
vre-o  câteva  decenii,  ne  face  «schismatici»  pe  noi,  cari  stăm  în  biserica  ortodoxă  de 
când  ni-se  pomeneşte  neamul!)  în  simbolul  de  credinţă? 

lcască  pre  soţii  săi  să  asculte  de  el.  Tot  episcopul  deplin  are  voe 
slobodă  şi  puteare  întreagă,  şi  precum  nu  se  cuvine  pe  el  să-l 
judece  altul,  aşa  şi  el  pre  altul  (episcop)  nu  poate  ca  să  judece, 
judecata  Domnului  nostru  Iisus  Christos  toţi  să  o  aşteptăm,  cel 
ce  singur  are  putearea  a  ne  pune  pre  noi  să  ocârmuim  bisearica 
sa  şi  faptele  noastre  a  se  judeca?  Ba  încă  sf.  Firmilian  în  epistolia 
cea  cătră  Chiprian  îl  cliiamă  pe  papa  Ştefan  schismatic,  pentru 
ce  nu  se  dă  după  învăţătura  celorlalţi  episcopi,  necum  să  creadă 
că-i  dator  să  asculte  de  dânsul  şi  să  se  unească  cu  dânsul : 
«-Câte  prici  şi  împărecheri  au  câştigat  prin  bisericile  a  toată  lumea, 
iar  cât  de  mare  păcat  ţi-ai  grămădit  când  de  la  atâtea  turme  te-ai 
tăiat;  căci  te-ai  tăiat  pe  tine  însuţi,  nu  te  înşela.  Căci  acela  este 
adevărat  schismatic,  care  de  împărtăşirea  unirii  cei  bisericeşti  s’au 
părăsit  ;’.  Aceasta  price  între  papa  Ştefan  şi  Ciprian  de  voeşti  a 
o  şti  desăvârşit  o  vei  afla  pe  larg  în  istoria  lui  Fleury  francul, 
care  acum  pe  rumănie  o  a  întors  întru  tot  învăţatul  Samoil  Clain  K 
Precum  la  acestea  prici  aşa  şi  la  celealalte  pururea  soborul  le-a 
făcut  sfârşit,  nu  papa,  pururea  soborul  a  împreunat,  a  unit  ini¬ 
mile  credincioşilor,  iar  nu  cel  întâi  şezător,  nu  papa.  Ci  pe  papa 
încă  îl  aducea  la  rând  soborul  şi  cu  ceialalţi  îl  unea,  precum 
toate  istoriile  mărturisesc.  Nici  nu-mi  zică  unii  dintre  latini,  că 
măcar  (că)  nu  are  papa  putere  de  a  hotărî  pricea  desăvârşit,  dară 
încai  până  ce  se  va  hotărî  prin  sobor  trebue  să  ascultăm  de 
papa,  şi  de  va  poronci  tâceare;  trebue  să  tăcem.  Nu  zică,  ziseiu 
acestea.  Că  nici  asianii  când  au  fost  pricea  despre  ziua  Pastelor, 
nici  sf.  Chiprian  şi  sf.  Firmilian  şi  celealalte  biserici  nu  şi-au 
pus  tăcere  gurii  sale  după  porunca  papii.  Şi  au  socoteşti  că  n’ar 
fi  plinit  aceasta  aţâţa  sf.  Părinţi,  aţâţa  mucenici  şi  mărturisitori, 
căci  au  fost  mestecaţi  întru  pricile  acelea,  de  ar  fi  crezut  că 
papa  are  acea  puteare?» 

Aşa  este  a  se  înţelege  «locul  prim»  sau  «întâia  şedere»  ce 
i-s’a  recunoscut  episcopului  roman. 

10.  Autorul  broşurei  din  vorbă  îşi  încheie  şirul  argumen¬ 
telor  prin  citarea  părerii  alor  doi  «neuniţi  de  astăzi»:  Nicolae 
Glubokovskij  şi  Vladimir  Solovie v  «cari  nu  mai  văd  nici  o  deo¬ 
sebire  de  credinţă  între  biserica  orientală  şi  apusatiă  >.  Primul 
face  o  mărturisire  incoloră,  care  poate  avea  şi  înţelesul  unei  în¬ 
vinuiri  aduse  bisericei  apusene.  Al  doilea  întru  atâta  nu  a  văzut 
nici  o  deosebire  de  credinţă  între  cele  două  biserici,  încât  a  trecut 
la  papism  şi  s’a  făcut  «mai  papist  decât  Bellarmin  şi  decât 
însuş  papa»  3.  Dr.  Nicolae  Bălan. 


1  Ar  trebui  cercetată  şi  publicată  această  traducere  a  istoriei  eruditului  abate 
Claude  Fleury,  care  şi  astăzi  ar  face  preţioase  serviţii  pentru  răspândirea  cunoştinţelor 
din  istoria  bisericească.  Fleurv  se  ţine  de  şcoala  galicană. 

-  Dr.  Wladimir  Guettee.  La'Rnssie  et  son  Egiise.  Paris  1888,  pag.  33. 

PREDICĂ  DESPRE  ROADELE  IUBIREI  CREŞTINEŞTI. 

(Pentru  popor). 

Rostită  cu  o  cazi  un  ea  couferenţei  preoţeşti  a  tractuiui  Lupşa,  ţinută  în  comuna  Lătureni 

la  21  Maiu  1909. 


„Să  iubeşti  pe  Domnul  Dumnezeul  tău  cu 
toată  inima,  ta,  şi  cu  tot  sufletul  tău,  şi  cu  tot 
cugetul  tău;  aceasta  este  întâi  şi  mai  mare 
poruncă ;  iară  a  doua  asemenea  acesteia :  să 
iubeşti  pe  deaproapele  tău,  ca  un  tine  însuţi11. 

Ev.  Mat.  XXII,  37—39. 


Iubiţi  Creştini! 

Dacă  ne  vom  îndrepta  ochii  sufletului  nostru  şi  numai  pe  vre-o  câ¬ 
teva  clipe  cătră  Dumnezeu,  carele  cu  mâna  sa  atotputernică  a  adus  toate 
dela  nefiinţă  la  fiinţă,  a  zidit  lumea  cu  toate  câte  sunt  intrânsa,  vom  afla, 
că  atotbunătatea  şi  dragostea  sa  cea  nemărginită  l-a  îndemnat  să  facă  lu¬ 


mea  aceasta  cu  toată  frumseţea  ei  şi  să  o  înzestreze  cu  darurile  sale  cele 


bune. 


Dragostea  l-a  îndemnat  să  facă  după  chipul  şi  asămănarea  sa  pe  om, 
punându-1  de  coroană  făpturilor,  şi  ca  cea  mai  aleasă  fiinţă  pe  pământ. 
L-a  aşezat  pe  el  în  fericire  şi  îndestulire,  l-a  înzestrat  cu  însuşiri  alese : 
minte  înţelegătoare  şi  voinţă  slobodă,  ca  să  poată  cunoaşte  şi  alege  între 
bine  şi  rău,  şi  l-a  pus  stăpân  peste  celelalte  făpturi. 

Deşi  i-afost  dat  omului  să  poată  cunoaşte  pe  Dumnezeu,  să  i-se  în¬ 
chine  şi  să-i  mulţămească  pentru  bunătăţile  ce  le-a  primit,  —  ce  face  el? 
Nu  sc  apropie  de  Dumnezeu,  ci  de  bună  voie  se  întoarce  dela  Făcătorul 
său,  dela  Tatăl  cel  bun,  se  întoarce  dela  dreptate  şi  adevăr  şi  cade  în 
păcat.  Este  pedepsit  pentru  aceasta  cu  scoaterea  din  raiul  fericirei  şi  în- 
destulirei,  şi  vrednic  era  să  rămână  pe  vecie  în  această  pedeapsa. 

Insă  bunul  Dumnezeu  nu  l-a  lăsat  pe  om  pierzărei,  ci  după-ce  i-a  dat 
lui  nădejdea  mântuirii  din  păcat,  i-a  trimis  bărbaţi  aleşi,  proroci  şi  învă¬ 
ţători,  cari  să-i  arete  cărările  ce  duc  spre  Domnul;  i-a  dat  darurile  milei 
sale  bogate,  în  urmă  în  nemărginita  sa  iubire  a  trimis  chiar  şi  pe  unicul 
său  Fiu,  ca  să  mântuiască  lumea.  «Căci  aşa  a  iubit  Dumnezeu  lumea,  cât 
şi  pe  Fiul  său  cel  unul  născut  l-a  dat,  ca  tot  cel  ce  crede  întru  dânsul  să 
nu  piară,  ci  să  aibă  vieaţă  de  veci.  Că  nu  a  trimis  Dumnezeu  pe  Fiu! 
său  în  lume  ca  sâ  judece  lumea,  ci  ca  să  mântuiască  lumea  prin  eD  ne 
spune  sfântul  evaugelist  loan  în  evangelia  sa  (cap.  III.  v.  16 — 17). 

Toate  acestea  sunt  dovezi  despre  bunătatea  şi  iubirea  lui  Dumnezeu. 
De  multeori  şi  în  nenumărate  rânduri  şi-a  arătat  Dumnezeu  iubirea  sa 
faţă  de  oameni. 

Iubire  cere  el  şi  dela  noi,  iubire  faţă  de  dânsul  şi  faţă  de  deaproa¬ 
pele  nostru. 

Domnul  nostru  Isus  Christos  prin  venirea  sa  în  lume,  reînoind  le¬ 
gătura  dintre  Dumnezeu  şl  oameni,  ne  împreună  iarăş  cu  Dumnezeu  şi 
întemeiază  această  legătură  pe  fundamentul  cel  vecinie  al  dragostei,  pe 

iubirea  de  Dumnezeu  şi  de  oameni.  «Să  iubeşti  pe  Domnul  Dumnezeul 
tău  din  toată  inima  ta.  din  tot  sufletul  tău  şi  din  tot  cugetul  tău,  aceasta 
este  cea  dintâi  şi  cea  mai  mare  poruncă;  iar  a  doua  asemenea  acesteia: 
să  iubeşti  pe  deapronpele  tău  ca  pe  tine  însuţi  *.  Acesta  este  miezul,  acesta 
e  sâmburele  învăţăturilor  lui  Isus.  Această  iubire  a  voit  el  să  o  sădească 
în  inimile  oamenilor! 

I. 

Iubirea  de  Dumnezeu  este  cea  dintâi  şi  cea  mai  de  căpetenie  po¬ 
runcă  a  legei  creştineşti,  din  care  izvorăsc  toate  celelalte  virtuţi,  cari  trebue 
să  împodobească  vieaţa  fiecărui  adevărat  creştin.  Ea  ne  îndeamnă  ca  pe 
Dumnezeu  mai  presus  de  toate  să-l  iubim,  ca  pe  binele  cel  mai  înalt.  Dar 
şi  mintea  noastră  ne  spune,  că  Dumnezeu  fiind  ce!  mai  mare  binefăcător 
al  nostru,  carele  .toate  Ic-a  făcut  şi  întocmit  spre  binele  şi  folosul  omului 
este  cel  mai  vrednic  de  iubirea  noastră. 

Şi  oare  cum  dovedim  noi  iubirea  faţă  de  Dumnezeu? 

Să  căutăm  la  vieaţa  noastră,  să  cercetăm  faptele  şi  lucrările  noastre! 
Se  potrivesc  ele  cu  aceasta  poruncă  înaltă?  Sunt  ele  oare  roade  ale  dra¬ 
gostei  creştineşti?  Sunt  urmări  aie  iubirei  câtră  Dumnezeu? 

Dacă  privim  în  jurul  nostru  în  curând  ne  convingem,  că  nu  tot¬ 
deauna  şi  nu  de  cătrâ  toţi  creştinii  se  respectează  şi  împlineşte  această 
poruncă  însemnată.  Ba  chiar  din  contră,  adeseori  întâlnim  in  vieaţa  creş¬ 
tinilor  noştri  fapte  uecreştincşti,  obiceiuri  rele,  prin  cari  se  vatâmă  Dum¬ 
nezeu,  ori  apoi  aflăm  intrelăsarea  unora  de  a-şi  îndeplini  datorinţele  creş¬ 
tineşti. 

Un  astfel  de  obicciu  rău  şi  păcătos  sunt  bunăoară  înjurăturile,  cu¬ 
vintele  urîtc  şi  sudalmele  prin  cari  unii  vatâmă  pe  Dumnezeu  şi  lucru¬ 
rile  Iui. 

Mărimea  şi  greutatea  acestui  păcat  se  arată  mai  vădit,  dacă  ne  gândim, 
că  sudalmele  şi  înjurăturile  sunt  îndreptate  de  cele  mai  nuilteori  împotriva 
chiar  a  lui  Dumnezeu  şi  a  sfinţilor  iui,  împotriva  învăţăturilor  şi  lucrărilor 
celor  sfinte  aie  lui  Dumnezeu.  Se  vatâmă  prin  ele  deadreptul  acela,  ca¬ 
rele  ne-a  dat  vieaţa  şi  toate  bunătăţile  vieţii,  atât  cele  pământeşti  cât  şi 
cele  vccinicc. 

Altădată  sudalmele  sunt  îndreptate  împotriva  deaproapelui,  pe  carele 
am  fi  datori  să-l  cinstim  şi  iubim  ca  pe  fratele  nostru.  Dar  şi  în  acest  caz, 
în  cele  din  urmă  ele  tot  pe  Dumnezeu  îl  ating,  căci  e  lucru  firesc,  că 
înjurând  făptura,  înjuri  şi  pe  Făcătorul  şi  ziditorul  ei. 

Şi  oare  de  aceea  a  lăsat  Dumnezeu  pe  om  de  cea  mai  de  frunte 
fiinţă  pe  pământ,  punându-1  mai  presus  de  celelalte  făpturi  şi  înzestrându-1 
spre  deosebire  de  ele  cu  frumosul  dar  al  vorbirei,  ca  să-şi  folosească  acest 
dar  spre  scopuri  role  şi  ticăloase?  Ca  să  înjure  pe  Dumnezeu  şi  făptu¬ 
rile  lui?  Ca  să  vorbească  lucruri  netrebnice  şi  urîtc?  De  bună  seamă, 
că  nu ! 

Ci  ca  să-şi  folosească  însuşirea  vorbirei  aşa  precum  se  cuvine  unei 
făptuiri  alese,  făcută  după  chipul  şi  asemănarea  lui  Dumnezeu,  adecă: 

Să  se  roage,  să  preamărească  pe  Dumnezeu,  dcla  carele  ne  vine  şi 
primim  toată  darea  cea  bună  şi  toate  bunătăţile  desăvârşite; 

să  înveţe  adevărul,  să  împartă  învăţături  bune  şi  folositoare,  să  dee 
poveţe  creştineşti  deaproapelui  său,  mai  ales  celor  tineri; 

să  laude  şi  înalţe  virtutea,  faptele  cele  bune  şi  pe  cei  virtuoşi ; 

să  combată  fărădelegile  şi  să  mustre  pe  cei  păcătoşi. 

Spre  astfel  de  scopuri  a  lăsat  Dumnezeu  omului,  să-şi  folosească 
graiul  şi  limba  sa. 

De  aci  urmează,  ca  celce  înjură  şi  sudue  pe  Dumnezeu,  pe  bine¬ 
făcătorul  său  cel  mai  înalt,  săvârşeşte  un  păcat  greu,  face  o  greşală  înfio¬ 
rătoare.  Unul  ca  acela  vatămă  adânc  pe  Dumnezeu,  lucră  în  contra  vo¬ 
inţei  lui,  acela  nici  decum  nu  iubeşte  pe  Dumnezeu;  căci  numai  „celce 
are  poruncile  lui,  şi  le  împlineşte,  acela  este  care  îi  iubeşte". 

Un  alt  obiceiu  rău  şi  stricăcios  este  părăsirea  casei  iui  Dumnezeu, 
cercetarea  neregulată  a  sfintei  biserici.  Sunt  unii  creştini,  cari  în  dumineci 
şi  sărbători  numai  atunci  merg  la  biserică,  când  nu  au  altceva  de  lucru, 
iar  altădată  părăsesc  sfânta  liturgie  pentru  ori-ce  lucru  mic. 

Arătăm  oare  cu  aceasta,  că  iubim  pe  Dumnezeu  mai  presus  de  toate? 
Nu,  ci  mai  puţin  de  cât  pe  toate  celelalte. 

Biserica  este,  iubiţilor  creştini,  locul  sfinţit,  unde  se  săvârşeşte  slujba 
dumnezeiască.  In  ea  se  întrunesc  creştinii  spre  a  se  ruga,  a  petrece  în  cu¬ 
getări  evlavioase  şi  a  lăuda  pe  Dumnezeu.  In  biserică  se  vesteşte  cuvântul 
lui  Dumnezeu,  învăţătura  dumnezeiască.  Acolo  ne  împărtăşim  cu  sfintele 
taine.  In  ea  este  de  faţă  şi  mântuitorul  Christos  cu  trupul  său  cel  sfânt, 
în  sfânta  Cuminecătură  pe  masa  altarului.  Ea  este  deci  casa  lui  D-zeu. 

Biserica  ne  învaţă,  că  toţi  oamenii  sunt  fraţi  între  sine,  pentrucâ 
acelaş  sânge  dumnczeesc  a  curs  pentru  toţi  din  coasta  Mântuitorului  răs¬ 
tignit.  Şi  că  toţi,  mari  şi  mici,  bogaţi  şi  săraci,  formăm  o  mare  familie, 
ceeace  ne  dovedeşte  şi  împrejurarea,  că  avem  o  casă  sfântă,  care  este 
biserica  şi  aceiaşi  păstori  sufleteşti,  cari  sunt  preoţii  bisericei. 

Tot  biserica  ne  spune,  că  Mântuitorul  nostru  Isus  Christos,  despăr- 
ţindu-se  de  apostolii  săi  spre  a  se  înălţa  la  ceriu,  le-a  zis:  «Mergând,  în¬ 
văţaţi  toate  neamurile...  învăţându-le  să  păzească  toate  câte  am  poruncit 
voauă».  Aceste  cuvinte  ie-a  spus  Mântuitorul  nu  numai  apostolilor,  ci  şi 
urmaşilor  lor,  adecă  preoţilor.  Deci  lor  le-a  poruncit,  să  vă  înveţe,  să  vă 
lumineze,  ca  să  ştiţi  ce  să  credeţi,  ce  să  faceţi  şi  cum  să  faceţi. 

Dacă  preoţii  sunt  datori  să  vă  înveţe,  să  vă  lumineze,  să  vă  facă 
cunoscute  tainele  sfintei  noastre  legi  apoi  şi  voi  sunteţi  datori  să  veniţi 
la  sfânta  biserică  şi  să  ascultaţi  şi  să  primiţi  poveţele  şi  învăţăturile  lor. 

Multe  urmări  binefăcătoare  ar  avea  asupra  creştinilor  cercetarea  re¬ 
gulată  a  sfintei  biserici.  Câte  învăţături  sfinte  n'ar  auzi,  câte  lucruri  plă¬ 
cute  n’ar  învăţa  aici!  Pătrunşi  şi  însufleţiţi  de  aceste  binefaceri  s7ar  căi 

pentru  faptele  lor  cele  rele  din  trecut  şi  ar  lua  hotărîri  pentru  îndreptarea 
vieţii  lor. 

Insă  creştinul,  care  şi  iu  ziua  de  azi.  şi  în  dumineca  viitoare  şi  în 
cealaltă  lipseşte  dela  sfânta  liturgic,  n'aude  nimic  din  legea  creştinească, 
nici  sfântul  apostol,  nici  cetirea  din  sfânta  evanghelie,  nici  cazanie  şi  astfel 
perde  deprinderea  de  a  mai  asculta  invăţături  şi  lucruri  sfinte.  El  ajunge 
dela  o  vreme,  de  par’câ  nici  n’ar  mai  fi  creştin.  In  locul  învăţăturilor  cu¬ 
rate  creştineşti,  se  dedă  a  asculta  clevetiri,  înjurături  josnice  şi  alte  cuvinte 
urîte,  se  învaţă  a  face  lucruri  rele,  cari  îl  duc  la  pierzarea  sufletului. 

Dar  nu  aşa  făceau  creştinii  cei  de  demult  ci  se  puneau  cu  toată 
inima  şi  îndeplineau  învăţăturile  legii  până  în  amănuntele  ei.  Astfel  au 
ţinut  şi  ne-au  păstrat  părinţii  şi  strămoşii  sfânta  noastră  lege. 

Să  luăm  deci  pildă  dela  ei  şi  să  facem  şi  noi  ca  dânşii.  Să  venim 
cât  de  des,  să  cercetăm  cât  mai  regulat  sfânta  biserică,  fiind  de  altcum 
şi  poruncă  bisericească,  de  a  asculta  in  dumineci  şi  în  sărbători  sfânta  li- 
turgie,  şi  să  mulţămim  sub  decursul  ei  lui  Dumnezeu,  pentrucă  ne-a  ajutat 
în  săptămâna  trecută  în  lucrările  noastre,  să  cerem  ajutor  nou  şi  pentru 
săptămâna  viitoare,  ascultând  cu  evlavie  învăţătura  ce  se  dă  acolo. 

Dacă  o  săptămână  întreagă  lucrează  omul  numai  pentru  trup,  cele 
pentru  suflet  unde  oare  ie  va  agonisi,  de  nu  va  cerceta  în  zilele  de  ser¬ 
bare  biserica. 

Să  ţinem  în  cinste  şi  sfinţenie  învăţătura  biserieei,  împlinind  toate  po¬ 
runcile  ei. 

Numai  aşa  vom  putea  dovedi  iubirea  noastră  cătrâ  Dumnezeu  şi 
legea  lui  sfântă. 

II. 

Din  iubirea  faţă  de  Dumnezeu  izvoreşte  iubirea  faţă  de  deaproapele. 
Căci  însuş  Mântuitorul  a  zis:  -Ori-ce  veţi  face  unuia  dintre  aceşti  mai  mici 
ai  mei,  mie  mi-aţi  făcut*.  Cu  alte  cuvinte,  nu  vom  iubi  pe  Dumnezeu  şi 
să  urîm  pe  deaproapele  şi  nu  vom  putea  iubi  pe  deaproapele  şi  să  urîm 
pe  Dumnezeu.  Tot  Mântuitorul  a  zis:  «Aşa  să  vâ  iubiţi  unul  pe  altul? 
precum  eu  v’am  iubit  pre  voi,  şi  întru  aceasta  va  cunoaşte  lumea,  că  sun¬ 
teţi  învăţăceii  mei*.  Adecă  să  arătăm  că  suntem  creştini,  nu  numai  diu 
gură,  ci  cu  fapte  de  ale  dragostei  creştineşti. 

Ar  trebui  deci  să  ne  pătrundem  de  adevărul  acestei  porunci  a  iu- 
birei  creştineşti,  pe  urma  căreia  răsare  pacea  şi  bunăînţelegerea  între  oa¬ 
meni. 

Cu  toate  acestea  cu  durere  constatăm,  că  nu  numai  nu  este  pace  şi 
bunăînţelegere  intre  creştini,  ci  adeseori  nu  găseşti  nici  cea  mai  neîn¬ 
semnată  umbră  a  dragostei  creştineşti,  ci  mai  în  curând  întâlneşti  tot  felul 
de  clevetiri,  mărturisiri  strâmbe,  batjocuri,  înjurături,  pizrnâ  şi  duşmănii, 
cari  sunt  aproape  lucruri  de  toate  zilele. 

Şi  de  ce?  Pentrucă  nu  suntem  conduşi,  de  poveţe  creştineşti:  de 
a  fi  iertător  unul  altuia,  de  a  fi  îngăduitori  unii  faţă  de  alţii,  pentrucă 

ne  lipseşte  dragostea  creştinească,  carea  toate  le  iartă,  carea  nu  pizmueşte, 
ci  vrea  binele  tuturor. 

Porunca  iubirei  deaproapclui  o  vom  împlini  dacă  urrnăm  sfatul  dat 
de  'Mântuitorul  Isus,  carele  ne  zice:  «Toate  câte  voiţi  să  vă  facă  voauă 
oamenii,  faceţi  şi  voi  lor». 

Nu-ţi  voieşti  paguba  ta,  nu  voî  nici  tu  paguba  altuia.  Nu  voieşti,  ca 
alţii  să  te  clevetească,  nu  cleveti  nici  tu  pe  alţii.  Nu  voieşti  ca  alţi  să 
mărturisească  strâmb  asupra  ta,  nu  mărturisi  nici  tu  strâmb  asupra  altuia. 
Tu  nu  voeşti  ca  alţii  să  te  înjure,  nu  înjura  nici  tu  pre  alţii.  Tu  nu  voieşti 
ca  alţii  să  sc  rnânie  pe  tine,  nu  te  mânia  nici  tu  pe  alţii.  Tu  nu  voieşti. 
ca  alţii  să  te  pizmuiască,  adecă  să  se  bucure  de  răul  şi  să  se  întristeze 
de  binele  tău,  nu  piztnui  nici  tu  pe  alţii.  Tu  nu  voieşti  ca  alţii  să  te  bat¬ 
jocorească,  nu  batjocuri  nici  tu  pe  alţii,  şi  aşa  mai  departe. 

Împlinind  acestea,  am  împlinit  a  doua  poruncă  mare,  care  e:  «Să 
iubeşti  pe  deaproapele  tău  ca  pe  tine  însuţi». 

* 

Să  ne  silim  deci,  iubiţilor  creştini,  din  toate  puterile  noastre  a  duce 
o  astfel  de  vieaţă,  care  să  placă  lui  Dumnezeu,  să  împlinim  poruncile  lui, 
să  încunjurăm  păcatul,  toate  faptele  noastre  să  izvorască  din  dragostea 
creştinească,  căci  atunci  şi  numai  atunci  ne  vom  agonisi  fericirea  cea  veci- 
nică  şi  câştiga  mântuirea.  Amin.  Preotul  loan  Handa. 


CUVÂNT  DE  ADIO 

la  moartea  regretatului  protopresbiter  al  Chişineului,  Dr.  loan  Trailescu,  ţinut  la  20 

Iulie  (2  Aug.)  1909. 


Iubiţilor  creştini  ! 
Jalnică  adunare! 


„Bine  slugă  bună  şi  credincioasă,  peste 
puţine  ui  fost  credincios,  peste  multe  ie  voiu 
pune;  intră  întru  bucuria  Domnului  tău". 

Matei  25.  23. 


Cu  aceste  adânc  pătrunzătoare  cuvinte  ale  Mântuitorului  nostru 
Isus  Cristos,  mă  apropiu  acum  de  scumpă  ţârîna  ta,  o  preaiubitul  meu 
dascăl  şi  coleg,  ca  să-ţi  aduc,  în  ceasul  trist  al  despărţirii,  prinosul  recu¬ 
noştinţei  şi  ai  dragostei  elevilor  tăi,  —  cari  deplâng  amar  moartea  tim¬ 
purie  a  fostului  profesor,  odinioară  Dr.  loan  Trailescu,  mai  apoi  proto¬ 
presbiter  al  tractului  Chişineu. 

Am  venit  din  depărtare,  din  creerii  munţilor  Bihor,  ca  să-ţi  arăt 
ţie,  bunule  şi  adoratul  meu  tovarăş  în  viea  Domnului,  că  «siugă  bună 
şi  credincioasă  ai  fost»,  şi,  că  din  şcoala  ta  din  care  ai  plecat  şi  de  unde 
ieşirăm  noi,  nai  plecat  fără  de  urmă,  nu  te-ai  dus  fără  a  sămânâ  şi  fără 
a  cultivă  o  floare  mică  şi  uitată,  floarea  recunoştinţei  fieşti  a  tuturor  şco¬ 
larilor  tăi,  cărora  ne-ai  fost  un  părinte  iubit,  scump  ia  vorbă  şi  înţelept 
la  sfat. 

Mă  cutremur  în  toată  fiinţa  mea  ia  gândul  negru,  că  o  comoară 
atât  de  bogată  de  învăţătură,  un  chip  atât  de  luminos  şi  blând,  o  inimă 
atât  de  bună  şi  iubitoare,  se  va  aşeză  în  pământiii  rece  şi  nesimţitor,  şi 
n’o  să-ţi  mai  audă  elevii  graiul,  nici  preoţii,  bunii  tăi  fraţi  din  tract,  nici 
învăţătorii,  a  căror  amic  şi  povăţuitor  erai,  glasul  de  chemare  la  lupta 
stăruitoare  pentru  înălţarea  poporului,  pentru  a  cărui  fericire  şi  înălţare 
în  cultură,  totdeauna  ai  fost  gata  a  te  jertfi. 

Au  trecut  ani  în  sinul  vcciniciei,  de  când  ai  părăsit  seminarul  şi 
catedra  de  profesor,  dar  simt,  parcă,  şi  azi  puterea  fascinantă  a  dicţiunei 
tale  senine,  convingătoare  şi  luminoase  şi  par’câ  e  minciună  adevărul 
crud  al  morţii  talc,  şi  cugetarea  mă  transportă  în  lunci  de  ideal,  plămădit 
în  sufletul  tău  sburat  printre  îngeri,  în  mintea  ta,  ce  acum  tace,  —  şi  Te 
admir,  cucernic,  ca  pe-im  preot,  care  şi-a  eiuptat  dreptul  a  fi  luat  de 
model,  în  biserica  ort.  română  din  dieceza  Aradului. 

Şi  în  aceste  clipe,  când  mă  înalţ  cu  sufletul  ia  nobilul  tău  suflet,  — 
când,  dintrodată,  îmi  fulgeră  durerea  simţul  şi-mi  cere  să  mă  cobor  aici, 
în  lumea  cuprinsă  de-o  negrăită  jale,  -  te  întreb,  sfios,  de  ce  te-ai  dus 
dela  noi?  de  ce  nu  ţi-a  fost  drag  de  soţia  ta,  de  copil  şi  fetiţele  tale,  şi 
de  noi,  de  toţi,  —  de  ce?  Uite,  buzele  mele  tremură  şi  ochii  mi-se  scaldă 
în  lacrimi,  privind  sicriul  tău,  acoperit  cu  cununi  frumoase,  verzi  şi  vii, 
cu  flori  mândre  şi  frumos  mirositoare.  —  Dar  mâ  mângâi,  că  din  lacri¬ 
mile  mele  şi  ale  generaţiunilor  de  preoţi  tineri,  cari  te-atn  iubit,  vom  ră¬ 
sădi,  din  grădina  sufletului  nostru,  în  ţarina  mormântului  tău,  florile  şi 
cununa  iubirii  vecinice,  —  care  va  rămânea,  ca  bradul,  verde  şi  vie,  cât 
va  fi  lumea!  —  O,  mai  staţi,  fraţilor,  nu  mi-i  răpiţi,  nu  mi-1  duceţi  atât 

de  repede!...  Şi  iată,  ce-ţi  mai  grăim  ţie,  scumpul  nostru  Profesor! 

Noi,  credincioşii  tăi  fii  sufleteşti,  adânc  pătrunşi  de  sublimele  învă¬ 
ţături,  cu  cari  ne-ai  adăpat  sufletele  însetate  şi  dornice  de  lumină  şi 
de  adevăr,  n'am  venit  la  groapa  ta,  numai  să  deplângem  pe  acela,  care 

ne-a  fost  tată  şi  frate  povăţuitor  şi  amic,  ci  am  venit  toţi  cu  sufletul 

aici,  să  mărturisim  crcdtul  vieţii  iale  curate.  Va  dela  un  erou,  care  a 
răsbit  prin  întunecatele  şanţuri  ale  puternicului  vrăjmaş,  şi  a  ţinut  până 
la  ultima  răsuflare  steagul  neamului,  biruitor,  —  aşa  luăm  noi,  la  mar¬ 
ginea  gropii  dascălului  iubit  Steagul  cei  sfânt  al  crucii,  în  măriile  noastre, 
în  cutele  căruia  sunt  ascunse  firele  rnăiestoase.  ale  sufletului  românesc,  şi 
punem  jurământ,  că  vom  luptă,  şi  luptând,  vom  învinge  puterea  iadului, 
ca  să  ’ ncetăţenim  în  lume  lumina,  stăpânirea  încântătoare  şi  fericită  a 
raiului! 

O,  iată  un  preot  mare,  un  caracter  de  aur,  un  dascăl  nepreţuit ,  un 
tată,  un  soţ  devotat!  Dacă  a  fost  cineva  preot,  adânc  pătruns  de  dog¬ 
mele,  de  adevărurile  eterne,  ce  le  propovăduieşte,  —  cine  altul  a  putut 
să  fie  înaintea  lui. 

Dacă  a  fost  cineva  bărbat  de  onoare,  un  caracter  integru  până  la 
moarte,  ca  Român  înflăcărat  şi  cetăţean  credincios  de-opotrivă,  nimenia 

n’a  îndrăznit  a-1  întrece,  pentrucă  vulturii  în  sborul  lor,  nu  vor  fi  între¬ 
cuţi  nici  odată! 

Dacă  a  fost  cineva  stăpân  pe  studiile  sale,  ca  dascăl,  cu  metod 
uşor  şi  cu  tact  fiii,  cuprinzând  într’o  gândire  clară  un  întreg  sistem  de 
filosofic,  -  discernând  lucrurile  cu  îndemânare  caracteristică  de  savant, 
—  puţini  se  pot  măguli  a  i  urma  cu  vrednicie. 

Dacă,  în  sfârşit,  a  fost  oarecine  gata  în  tot  momentul  la  sacrificiu 
pentru  binele  şi  mărirea  neamului  său,  nici  un  Român,  din  câţi  trăiesc 
şi-i  cunosc  vieaţa  şi  faptele,  n’ar  fi  ezitat,  mai  puţin  va  luă  toiagul  apos¬ 
tolici  şi  al  muceniciei,  pentru  turma  lui  Cristos,  decât  dânsul!... 

în  acestea,  iubiţii  mei,  am  învăţat  a  cunoaşte  şcoala  lui,  pe  catedră, 
în  acestea  şcoala  Lui  in  vieaţa  pastorală. 

Păzit-ai,  frate  drag,  cu  «credinţă  până  la  moarte?  turma  Iui  Cristos! 
Ca  protopop  şi  preot  ai  mers  în  frunte  şi  ai  povăţuit  pe  iubiţii  fraţi 
preoţi,  să-şi  împlinească  misiunea  cu  scumpâtate!  Ai  îngrijit,  zi  şi  noapte, 
de  soartea  învăţătorilor,  pe  cari  i-ai  ocrotit  cu  dragoste  părintească;  ai 
binevestit  evanghelia,  mărturisind  adevărul  Domnului,  poporului  din  pa¬ 
rohie  şi  din  tract,  «cu  timp  şi  fără  timp?.  Acestea  ţi-au  fost  virtuţile,  şi 
crezul  tău  în  vieaţa,  aceste  sunt,  acum,  testamentul  tău  spiritual,  ce  ni-l 
Laşi  de  cea  mai  scumpă  şi  de.  cea  mai  preţioasă  moştenire,  pentru  noi  şi 
pentru  urmaşii  noştri! 

Toţi  aceia,  cari  ţi-atti  înţeles  gândul  şi  nobleţă  inimei;  toţi,  cari  am 
admirat  în  focul  tinereţii  avântate,  faptele  vieţii  tale  virtuoase,  —  vom 
purta  cu  drag  jugul  sfânt  al  lui  Cristos,  vom  ţinea  sus  şi  tare  steagul, 
ce  acum  se  închină,  —  şi  cu  adânci  şi  vii  păreri  de  rău,  depunem  o  la¬ 
crimă  ferbinte  pe  mormântul  tău! 

Odihneşte  în  pace  suflet  blând  şi  cerul  să-ţi  facă  parte  de  fericirea 
raiului;  du  solie  înaintea  Tatălui  ceresc,  că  noi,  ostaşii  fiiuiui  său,  stăm 
străji  neadormite  în  sfânta  cetate  —  biserica  sa  dreptmăritoare  —  -  şi  mai 
curând  se  vor  cutremura  munţii  şi  se  vor  urni  temeliile  pământului,  decât 
să-o  părăsim  ca  Iuda;  ah!  roagă-te  pentru  noi  Domnului  şi  când  vom 
părăsi  aceasta  vale  a  plângerilor  să  fim  cu  tine.  Amin! 

(Urmează  iertăciunile  dela  soţie,  copii,  copile,  tată,  frate,  soră,  cum¬ 
naţi,  cumnate,  veri.  verişoare,  mătuşe,  unchiu,  dela  P.  sâriţitul,  dela  co¬ 
legii  protopopi,  dela  preoţii  şi  învăţătorii  tractului  şi  dela  popor.) 

AL  Mau  temut  al  lui  Vasile, 
_ protopresbiter. 

MIŞCAREA  LITERARĂ. 

Cincizeci  de  predici  populare,  premiate  de  Academia  română,  de  Ar- 
himadritul  Iiiliu  Scriban.  Ediţia  ÎI.  425  pagini  Vălenii  de  munte. 

O  dovadă  că  avem  înaintea  noastră  un  op  valoros,  e  deja  faptul  că 
Academia  română  l-a  premiat,  şi  că  acest  op  tipărit  în  un  mare  număr  de 
exemplare,  în  relativ  scurt  timp  a  ajuns  ii  ediţii. 

Trebue  remarcată  frumoasa  prefaţă  la  ediţiunea  I.,  căci  în  ea  aflăm 
o  caracterizare  şi  expunere  foarte  frumoasă  şi  deamnă  a  chemării  bisc- 
ricei  şi  a  preotului  adevărat,  pentru  împrejurările  între  cari  trăim  azi.  Pă¬ 
rintele  arhimadrit  Scribati,  carele  a  dedicat  cartea  sa:  «Memoriei  moşilor 
mei  Arhiereii  Filaret  şi  Neofit  Seri  ban»,  ne  spune  că  a  simţit  lipsă  de  a  să 
pune  şi  D-sa  la  lucru,  ca  să  ridice  biserica  la  acel  stadiu,  la  aceea  înăl¬ 
ţime,  unde  corespunzător  chemării  ei,  ar  trebui  să  stea  în  toate  timpurile- 
A  simţit  trebuinţa  de  a  se  ocupa  cu  lipsurile  vieţii  dela  ţară,  ca  să  poată 
da  ţăranului  român  adevărata  hrană  spirituală.  Pe  toate  tercnele  e  progres 
continuu,  înaintare  continuă,  deci  şi  pe  terenul  activităţii  bisericei  ar  trebui 
să  fie  progres  mai  ales  acum,  când  vieaţa  do  toate  zilele  impune  omului 
greutăţi  tot  mai  multe.  Condiţia  primordiala  a  fiecărui  progres  este: 
«Dragoste  înflăcărată,  devotamentul  fără  margini,  entuziasmul  nestins 
şi  nelimitat  pentru  instituţiunea  căreia  iţi  închini  activitatea».  Cuvintele 
acestea  zise  şi  scrise  de  un  om  atât  de  activ  şi  de  conştiu  de  datorinţclc 
chemării  preoţeşti,  ar  trebui  fiecare  preot  român  să  şi-ie  întipărească  adânc 
în  mintea  şi  inima  sa,  şi  conform  acestor  cuvinte  lucrând,  suntem  siguri 
că  biserica  noastră  va  înflori  şi  va  înainta. 

Tot  în  prefaţă  —  extensiune  de  10  . pagini  tipar  mic  —  găsim  expuse 
pe  scurt  dar  foarte  bine  principiile  omilitece,  cari  sunt  mai  esenţiale  pentru 
a  predica  bine.  Fiecare  preot  poate  să  afle  aici  rcguleie,  iegile  şi  îndru¬ 
mările  cele  mai  necesare  pentru  materia,  formaşi  stilul  predi  cei ;  totodată 
aflăm  aici  şi  îndrumări  foarte  bune  pentru  împrejurările  şi  trebuinţele  au¬ 
ziturilor  din  diferitele  straturi  sociale.  Cu  desteritate  deosebită  accen¬ 
tuează  frumseţea  şi  valoarea  chemării  predicatoriale:  «prin  curca  s'ar  putea 
forma  educaţia  religioasă,  a  poporului,  carea  educaţie  —  acum  lipseşte  cu 
desăvârşire».  Cât  adevăr,  câtă  realitate  tristă  cuprind  cuvintele  acestea, 
şi  în  ce  lumină  tristă  ne  prezintă  pe  conducătorii  actuali  ai  poporului,  o 

ştim  cu  toţii,  cari  numai  puţin  ne-am  ocupat  cu  starea  religioasă  a  ţăra¬ 

nului  român. 

Prefaţa  dă  îndigetări  foarte  bune  oricărui  predicator,  cum  poate  mai 
bine  să  ajungă  la  un  rezultat  frumos. 

în  prefaţa  la  ediţia  a  li.  ne  spune,  ce  corecturi  şi  schimbări  s’au 

făcut  la  ediţia  nouă.  E  de  dorit,  ca  fiecare  predicator  să  cetească  aceste 

prefeţe. 

Predicile  după  mărturisirea  autorului  pag.  12  sunt  independent  lucrate, 
dupâce  alţi  predicatori,  nu  s'au  ocupat  în  specia!  cu  predica  populară. 
Scopul  autorului  este:  «să  combat  viţiile  dela  sate  şi  să  prezint  în  colori 
vii  frumseţea  virtuţilor  creştine  întrupate  în  oameni».  Acest  scop,  putem 
afirma  cu  cca  mai  mare  siguritate,  că  părintele  arhimandrit  şi  l-a  ajuns. 

Cine  va  ceti  predicele  acestea  fugitiv,  fără  atenţiune,  va  crede  şi  i-se 
va  părea,  câ  prea  sunt  lungi  şi  prea  pe  larg  sunt  expuse  toate  minuţio- 
zitâţile.  Cetind  cu  atenţiune  şi  urmărind  cu  seriozitate  idea  principală  a 
predieei,  observăm  câ  fiecare  propoziţie,  fiecare  explicare  şi  clarificare  îşi 

are  locul  său  bine  precizat.  Fiecare  predică  pentru  sine  reprezintă  deja 
un  fond  valoros  şi  face  pe  cetitor  şi  auzitor  să  se  cugete  la  rostul  vieţii 
sale  proprii.  Toate  predicele  Ia,  un  loc  ne  dau  o  icoană  clară  despre  o 
vieaţă  creştinească  perfectă.  Starea  religioasă  şi  morală  a  presentului,  dim¬ 
preună  cu  toate  urmările  ei,  e  corect  expusă.  Consecinţele  trase  în  fiecare 
predică  ne  arată  o  dexteritate  foarte  mare  a  predicatorului. 

în  privinţa  formală  toate  predicile  sunt  aproape  egal  lucrate. 

Autorul  îşi  alege  o  temă,  o  învăţătură,  un  adevăr  dogmatic  sau  moral, 
pe  care-1  expune  apoi  clar  şi  detailat;  la  fiecare  predică  vedem  ţinta  morală 
a  predicatorului.  Expunerea  teniei  alese  se  face  după  posibilitate  în  legă¬ 
tură  cu  evangelia  zilei,  desvoltându-se  materialul  întreg  în  mod  logic  şi 
natural. 

Predicile,  la  sfârşitul  întroducerei  au  tema,  pe  carea  adeseori  nu  ni-o 
spune  autorul,  ci  lasă  pe  auzitor  să-şi  facă  concluzia  logică  din  intro¬ 
ducerea  predicei,  că  tema  predicei  care  va  fi.  La  unele  predici  găsim  pe 
lângă  introducerea  principală  şi  introducere  nouă  specială  la  tratatul  pre¬ 
dicei  (pag.  39). 

împărţirea  se  face  de  regulă  în  2  părţi,  numai  foarte  puţine  predici 
se  împart  în  3  părţi.  La  sfârşitul  întroducerei  aflăm  ici-colea  şi  o  rugă¬ 
ciune  frumoasă.  Citate  din  sf.  Scriptură  aflăm,  dar  nu  prea  multe.  Citatele 
sunt  din  T.  V.  şi  T.  N.,  mai  multe  din  proroci. 

Exclamările  folosite  sunt  tot.  atâtea  axioame  foarte  frumoase. 

Fiecare  predică  cuprinde  sfaturi  morale  şi  sfaturi  practice.  Raportul 
omului  cu  Dumnezeu  şi  cu  lumea,  vieaţa  ideală  creştină,  vieaţa  adevărată 
religioasă,  puterea  şi  foloasele  credinţei,  valoarea  religiunei  creştine,  sfaturi 
educative,  momente  din  vieaţa  familiară  şi  individuală,  toate  sunt  bine  şi 
clar  expuse.  Concluziunile  din  materialul  expus  autorul  sau  le  face  însuş 
şi  ni-le  spune,  sau  lasă  pe  auzitor  să-şi  facă  concluzia.  Mai  des  aflăm 
accentuată  valoarea,  puterea  şi  necezitatea  credinţei  pentru  o  vieaţă  ade¬ 
vărată  creştinească. 

în  special  analizând  predicile,  vedem  că  autorul  le-a  lucrat  după  legile 
omiletice,  folosind  motive,  dovezi,  explicări ;  astfel  foloseşte  motive  simpa¬ 
tetice  p.  95,  motive  altruistice  p.  70,  m.  psihologice  321,  m.  fericirei  tem¬ 
porale  p.  86,  p.  217,  motivele  fericirei  vecinice  245,  254.  etc. 

In  o  predică  «despre  biserică»  materialul  e  prelucrat  în  mare  parte 
în  formă  de  întrebări. 

Descrierile  variază,  unele  sunt  bine  îngrijite  şi  vii,  aşa  p.  136,  244. 
169.  Sunt  descrieri  frumoase  şi  detailate,  împreunate  cu  figuri  la  paginile: 
194  sp.  210,  292,  337,  sq.  394,  406  etc.  Descriere  mai  puţin  îngrijită  e  pe 
pagina  37. 

Figuri  frumoase  şi  asemănări  pag.  29,  66  etc. 

Starea  sufletească  a  creştinului  adevărat  este  frumos  expusă  p.  51,  52. 

Dovezi  de  toate  felurile  găsim  în  predici. 

Ca  momente  psihologice  însemnate,  însemnăm  unele  şi  anume,  să 
expun  foarte  clar  şi  frumos  patimile  cu  izvoarele  lor  şi  cu  toate  conse¬ 
cinţele  lor  dezastroase,  aşa  lăcomia  p.  341,  sgârcenia  p.  357,  minciuna 
p.  377,  răutatea  p.  390,  furtişagul  p.  235,  mândria  p.  239,  beţia  p.  269,  foarte 
nimerită  e  mănia  p.  289.  In  contrast  cu  aceste  patimi  se  accentuiază  şi 
se  pun  în  faţă  virtuţile  creştineşti  cu  toate  foloasele  lor.  Tipurile  singu¬ 
ratice  ale  patimilor  şi  virtuţilor  sunt  clar  şi  minuţios  descrise,  şi  fac 
impresie  puternică. 

Frumos  e  expusă  activitatea  Mântuitorului,  în  mod  istoric  în  predica 
dela  Joia  Înălţării. 

Exemplele  foarte  dese  sunt  luate  din  sf.  Scriptură  şi  din  vieaţa  practică; 
frumoase  sunt  pe  pag.  120  şi  p.  132. 

Trecerile  dela  o  idee  la  alta  sunt  frumos  făcute,  deşi  uneori  nu  e 
material  homogen,  aşa  în  predica  despre  cuvântul  dat  —  jurământul  şi 
pocăinţa.  Frumoase  sfaturi  pedagogice  sunt  în  predicile  cari  accentuiază 
raportul  dintre  fii  şi  părinţi  pag.  229  etc. 

Nu  stau  în  raport  cu  celelalte  predici,  predica  despre  împărăţia  cc- 
riurilor  şi  cea  despre  judecata  din  urmă,  nu  sunt  aşa  frumos  lucrate  ca 
şi  celelalte  şi  sunt  prea  condensate.  Terminologia  grea  este  puţină  (p.  23 
p.  46,  p.  47). 

Autorul  predicilor  în  general  ţine  cont  de  auzitori,  de  mintea,  inima, 
inteligenţa,  cunoştinţele  auzitorilor  —  ţăranii  —  săi.  în  privinţa  aceasta 
îl  recomandăm  ca  model  tuturor  preoţilor  dela  sate.  Predicele  aceste 
menite  pentru  popor,  le  poate  ceti  şi  oricare  om  cult  şi  va  avea  o  ade¬ 
vărată  hrană  sufletească  şi  un  îndreptar  excelent  pentru  o  vieaţă  creşti¬ 
nească  liniştită.  Limba  frumoasă,  simplă,  uşoară  şi  totuş  aleasă,  ne  arată 
pe  oratorul  şi  scriitorul  destoinic,  dela  care  numai  învăţa  poţi. 

Am  dori  ca  aceste  predici  să  fie  nu  numai  cetite,  ci  studiate  de 
generaţia  tânără  a  preoţilor  actuali,  ca  modele  de  predici  adevărate, 

A.  C. 


IN  FORMAŢIUNI. 


Conflictul  ivit  între  biserică  şi  stat  pentru  limba  de  propunere  în 
studiul  religiunii  laşcoalele  poporale  de  stat,  n'aluatvre-o  înfăţişare  nouă,  deşi 
ne  aşteptam  ca  datul  de  24  Septemvrie,  prefipt  de  ministrul  cultelor  pentru 
revocarea  orânduelii  arhiereşti,  să  împingă  spre  un  nou  stadiu,  dacă  nu 
spre  un  desnodământ.  Procedura  bărbătească,  a  celor  două  biserici  re¬ 
prezentate  prin  păstorii  lor  de  frunte,  precum  şi  ţinuta  hotărîtă  a  clerului, 
care  e  gata  a-şi  pune  în  cumpănă  existenţa,  lipsindu-se  de  plata  dela  stat, 
decât  să-şi  mânjască  caracterul  de  cinste  curată  prin  slujirea  unor  gânduri 
vrăşmaşe  acestor  biserci  şi  acestui  neam  —  ne  îndreptăţesc  a  nădăjdui, 
că  ministrul  va  trage  consecvenţele  nemai  pomenitei  sale  îndrăzneli. 

Reuniunea  de  misiuni ,  care  şi-a  luat  fiinţa  prin  decretul  sinodului 
arhidiecezan  din  1904  şi  1906,  a  bisericei  unite,  şi-a  ţinut  întâia  adunare 
generală  în  Blaj  în  zilele  22 — 24  Septemvrie  a.  c.  «Unirea»  Nr.  37  aduce 
amănunţită  dare  de  seamă  despre  adunarea  acestei  Reuniuni,  căreia  rccu- 
noscându-i  marea  însemnătate  pentru  înălţarea  spiritului  creştinesc  şi  a 
nivoului  moral  în  sânul  poporului  de  confesiunea  gr.-cat.  ţinem  să  scoatem 
la  iveală  câteva  momente  din  această  sărbătoare  de  sănătoasă  premenire 
sufletească.  Importanţa  oricăror  întovărăşiri  cu  porniri  nobile,  a  ori  căror 
reuniuni  ori  societăţi,  cari  şi-au  scris  pe  steagul  înălţat  de  ele  propăşirea 
binelui  obştesc  în  orice  direcţie,  e  recunoscută  azi  de  toată  lumea,  de  toţi 
ceice  îşi  frământă  sufletul  cu  găsirea  mijloacelor  celor  mai  potrivite  pentru 
a  face  opoziţie  şi  a  birul  tendinţele  distrugătoare  ale  acestor  vremi.  Fără 
îndoială  asociarea  preoţimei,  pentru  înjghebarea  unui  curent  de  îndreptare 
sănătoasă,  atât  în  sinul  preoţimei  însaş  cât  şi  mai  vârtos  pentru  îndrep¬ 
tarea  moralităţii  poporului,  căruia  slujesc,  e  de  cea  mai  mare  însemnătate, 
ştiut  fiind,  că  morala  adevărată  este  singurul  temei  sigur,  pe  care  se  poate 
clădi  cu  nădejde  de  trăinicie  existenţa  individului  ca  şi  a  unui  popor. 
Preoţii  fiind  slujitorii  altarelor  sfinte,  păzitorii  neadormiţi  ai  moralei  pu¬ 
blice  ca  şi  private,  au  cea  mai  sfântă  datorie  a  muncii  fără  preget  pentru 
întronarea  împărăţiei  lui  Dumnezeu  pe  pământ  —  în  suflete  —  şi  deci  au 
datoria  a  folosi  toate  mijloacele  şi  modalităţile  prielnice.  Din  această  po¬ 
runcă  a  izvorît  şi  Reuniunea  de  misiuni  sacre  pentru  popor.  «Mijloc 
probat  şi  sigur  de  a  ne  feri  poporul,  de  a  ni-1  păstra  şi  de  a  ni-J  îndulci 
totodată,  sunt  misiunile  sacre.  Numai  cine  a  văzut  cu  ochii  rezul¬ 
tatul  misiunilor  poate  să-şi  închipue  câte  inimi  se  înduplecă,  câţi  genunchi 
se  pleacă,  câte  lacrimi  picură  şi  câte  păcate  publice  înceată  cu  acestea  oca- 
ziuni  sfinte». 

Scopul  nostru  fiind  de  astădată  să  luăm  act  numai  de  adunarea  ge¬ 
nerală  a  Reuniunei  de  misiuni  —  cu  rezerva  de  a  reveni  asupra  lor  în 
legătură  cu  ce  ar  trebui  să  se  facă  şi  Ia  noi  într’o  asămănătoare  direcţie 
spre  care  am  fi  indicat  în  parte  prin  «Conferenţe  religioase»,  —  ne  măr¬ 
ginim  a  spune  că  această  adunare  a  fost  baie  curăţitoare  pentru  acei  vre-o 
60  preoţi  cari  au  alergat  la  Blaj  mânaţi  de  povaţa  «Doftore  vindecă-te  pe 
tine  însuţi».  S’au  ţinut  dese  meditaţii  religioase  despre  scopul  nostru  aici 
pe  pământ,  vrednicia  statului  preoţesc,  «Fiţi  desăvârşiţi  precum  tatăl  vostru 
ceresc  desăvârşit  este»,  asupra  gravităţii  şi  răutăţii  păcatului  peste  tot  şi 
în  special  la  preot,  despre  moarte...  etc.  O  conferenţă  despre  lipsa  de  a  se 
cunoaşte  omul  pe  sine  însuş  pentru  a  putea  ajunge  în  statul  perfecţiunii, 
eventual  a  progresa  în  el.  Dimineaţa  şi  seara  acestor  zile  s’au  ţinut  slujbe 
d-zeeşti,  pe  cari  la  sate  «nu  avem  vreme»  ori  «nu  e  obiceiul  să  le  ţinem» 
iară  înaintea  de  masă  s’a  cetit  o  scrisoare  a  Pontificelui  Roma  adresată 
preoţimei,  apoi  din  învăţăturile  lui  Efrem  Şirul  despre  preoţie,  precum  şi 
din  cartea  sf.  ioan  Gură  de  aur  cu  acelaş  subiect.  Tot  atâtea  momente 
acestea,  menite  a  stârni  în  suflete  dragostea  de  slujbă,  devotamentul  şi 

râvna  sfântă  pentru  împlinirea  chemării  preoţeşti  în  conglăsuire  cu  însăr¬ 
cinarea  primită  dela  Mântuitorul. 

Şedinţa  adunării  s'a  ţinut  Vineri  în  24  1.  c.  Aici  s'a  accentuat  nece¬ 
sitatea  strângerii  rândurilor  mai  ales  pe  teren  bisericesc,  s’a  stăruit  asupra 
importanţei  misiunilor  pentru  preoţi,  fapt  prin  care  «se  cimentează 
colegialitatea  între  ei,  dă  ocaziune  la  adăparea  de  nou  curaj  şi  de 
putere  şi  la  aflarea  de  mijloace  pentru  a  şti  şi  a  putea  afla  căi  de  a 
ţinea  departe  de  poporul  nostru  multele  primejdii».  Reuniunea  are  membri 
118  ordinari  şi  5  ajutători  şi  o  avere  de  75  cor.  sporită  prin  noua  donaţie 
a  mitropolitului  de  1000  cor. 

Alegerea  Stareţului  la  Mănăstirea  Neamţu .  Cu  prilejul  vizitelor 
Mitropolitului  Pimen  al  Moldovei  pe  la  mănăstiri  s’a  ales  conducător  al 
mănăstirei  Neamţu  protosinghelul  Vaierie  Moglan,  act  asupra  căruia  «Neamul 
Românesc»  semnalează  «o  rară  bucurie,  dar  bucurie  mare  şi  legitimă» 
căci  e  un  «călugăr  energic,  cuvios,  plin  de  zel  pentru  prosperitatea  mă¬ 
năstirei,  şi  el  însuş  grozav  de  nemulţămit  cu  stările  de  azi  ale  vieţii  călu¬ 
găreşti».  Luăm  ştire  cu  bucurie  despre  începutul  bun  în  alegerea  per¬ 
soanelor  chemate  să  dee  adevărată  vieaţă  bisericei  ortodoxe  de  dincolo, 
şi  ne  alăturăm  cu  drag  uralelor  pentru  izbândă  desăvârşită  în  munca  mare 
de  premenire  şi  îndreptare  în  sânul  acelei  biserici  bântuită  de  multe  nevoi 
şi  păcate,  care  se  aşteaptă! 

Ocupaţii  frumoase  la  studenţii  de  aiurea.  în  legătură  cu  con¬ 
gresul  studenţesc,  ce  s’a  ţinut  la  Iaşi,  despre  a  cărui  roade  noi  cei  de  aici 
vom  lua  ştire  numai  din  gazete,  oprită  fiind  participarea  studenţimei 
noastre  la  acest  congres,  —  revista  «Neamul  Românesc»  tipăreşte  infor¬ 
maţii  despre  activitatea  societăţilor  studenţeşti  germane.  Din  aceste  repro¬ 
ducem  următoarele,  pentruca  să  se  vadă  cum  oameni  laici  muncesc  pentru 
răspândirea  ideilor  religioase  şi  cât  de  trainică  e  legătura  înfiripată  la 
şcoală  într’o  solidă  organizare,  care  ţine  întdun  strâns  mănuuchiu  bătrâni 
albiţi  cu  tineri  dornici  de  vieaţă  şi  propăşire  folositoare: 

«O  astfel  de  societate  e  aşa  numita  «Deutsche  christliche  Studenten- 
Vereinigung»,  pe  care  studenţii  mai  în  scurt  o  scriu  numai  D.  C,  S.  V., 
şi  o  pronunţă  «De-ţe-es-fau».  Ea  are  filiale  pe  la  toate  Universităţile  ger¬ 
mane  şi  e  frecventată  de  toţi  studenţii  dela  toate  Facultăţile.  Deşi  socie¬ 
tate  religioasă,  nu  teologii  sunt  însă  într’ânsa  în  cel  mai  mare  număr.  Ei 
sunt  minoritatea  şi  se  găsesc  acolo  studenţi  în  matematici,  ştiinţele  natu¬ 
rale,  etc.  Sigur  că  în  ţara  noastră  plină  de  indiferentism  religios  asta  pare 
de  mirat.  Totuş  Ia  Nemţi  aşa  e,  şi  cel  mai  firesc  lucru. 

în  această  societate  se  ceteşte  Biblia  şi  se  ţin  conferinţe.  Se  alege 
în  cursul  vre-unui  semestru  câte  o  epistolă  a  vre-unui  apostol,  şi  se  co¬ 
mentează.- în  fiecare  şedinţă,  şi  sunt  odată  sau  de  două  ori  pe  săptămână, 
se  întrunesc  câţi  pot.  Unul  care  are  titlul  de  «referent»,  comentează,  iar 
după  ce  a  terminat,  se  încinge  discuţia  relativ  la  ideile  exprimate  în  pa- 

sagiul  de  comentat.  Conferinţele  se  tin  tot  pe  tema  creştină.  Uneori  ele 
sunt  ţinute  de  persoane  din  afară,  precum  misionari,  preoţi,  etc.  Misionarii 
aduc  la  cunoştinţă  lucruri  de  un  foarte  mare  interes  de  prin  locurile  prin 
care  au  umblat.  Ori,  dacă  nu-s  misionari  propriu  zişi,  se  fac  dări  de 
seamă  despre  cutare  carte  care  relatează  despre  misiunea  în  cutare  parte. 

Nu  numai  Nemţi  găseşti  aici.  Uneori  vin  cu  relaţii  foarte  importante 
bărbaţi  de  altă  naţiune,  cari  muncesc  pe  aiurea  pentru  răspândirea  evan¬ 
gheliei.  Astfel  vin  uneori  Francezi,  cari  povestesc  ce  fac  pe  acasă  la  ei, 
în  teritoriile  îmbâcsite  de  socialism,  pentru  predicarea  numelui  lui  Christos. 

Ceice  au  încheiat  cu  vremea  studenţiei  continuă  apoi  frăţia  lor  în 
altă  societate,  cu  titlul  de  «Altfreundeverband  der  deutschen  christlichen 
Studentenvereinigung».  Din  această  societate  doi  membri  se  află  şi  în 
România:  unul  e  pastorul  Friederic  Erasmus  dela  comunitatea  protestantă 
din  Câmpina,  iar  altul  e  un  preot  român  din  Bucureşti. 

Că  în  aceste  societăţi  se  lucrează  ceva,  se  vede  din  conferinţele  pe 
care  le  ţin  în  fiecare  an.  Anul  acesta,  se  ţin  în  Stuttgart  la  4  şi  5  Sep¬ 
temvrie,  şi  vor  avea  ca  obiect  principal  de  discuţie:  Ideea  mântuirii  în 
timpul  nostru.  Pe  această  ideie  fundamentală  conferinţele  care  se  vor 
ţinea  sunt : 

1.  Evanghelia  muncii; 

2.  Arta  ca  religie; 

3.  Principiul  mântuirii  în  religie  şi, 

4.  Evanghelia  mântuirii  în  lumea  păgână. 

Dintre  conferenţiari  numai  doi  sunt  cu  ocupaţii  curat  bisericeşti.  Cel 
dintâi  e  funcţionar  financiar. 

Cu  o  programă  mai  întinsă  şi  mai  internaţională  există  altă  societate : 
«Federaţia  universală  a  studenţilor  creştini  ». 

Această  societate  există  de  vre-o  doisprezece  ani,  şi  şi-a  ţinut  înâia 
adunare  la  Wadstena,  în  Elveţia.  Scop  are  de  a  uni  în  acelaş  mănunchiu 
sufletesc  pe  studenţii  creştini  de  orice  confesiune  cari  recunosc  pe  Isus 
Christos  de  călăuză  a  vieţii  lor. 

Intrâ’nsa  se  află  studenţi  de  toate  neamurile,  până  şi  Chinezi  şi  Japonezi. 

Anul  trecut,  şi-a  ţinut  adunarea  în  Tochio,  iar  anul  acesta  la  Oxford. 
Dau,  după  «Journal  de  Geneve»  (27  Iulie  1909),  relaţii  de  ce  s'a  făcut 
acolo  anul  acesta: 

«Vechiul  şi  plăcutul  oraş  Oxford,  foarte  cunoscut  prin  Universitatea 
şi  şcolile  sale,  şi-a  deschis  porţile  dela  15 — 20  Iulie  pentru  a  opta  con¬ 
ferinţă  a  «Federaţiei  generale  a  studenţilor  creştini».  Delegaţii,  în  număr 
de  o  sută  optzeci,  dintre  cari  şaizeci  de  dame,  reprezintau  douăzeci  şi 
şapte  de  ţări  din  cele  cinci  părţi  ale  lumii.  Elveţia  îşi  avea  şase. 

«Delegaţii  au  găsit  o  ospitalitate  cu  adevărat  britanică  în  diferitele 
şcoli,  unele  mai  pitoreşti  decât  altele  prin  curioasa  lor  arhitectură.  Şedin¬ 
ţele  ţinute  în  «Exeter  Half»  fură  de  un  interes  binefăcător  şi  captivant.  Un 
loc  larg  fu  lăsat  edificării  sufleteşti  şi  relaţiilor  individuale.  Afară  de  aceasta, 

se  prezentară  lucrări  despre  diferite  obiecte  de  actualitate,  care  fură  ur¬ 
ni  ate  de  discuţie  bine  nutrită.  Să  menţionăm  titlurile  a  trei  dintre  ele: 

1.  Cum  mişcările  noastre  studenţeşti  ar  trebui  să  coopereze  ia  des- 
legarea  problemelor  sociale  moderne. 

2.  Se  poate  spune  în  limba  experienţei  că  apologetica  ar  fi  de  vre-un 
folos  adevărat  pentru  a  aduce  pe  studenţi  să  creadă  în  lisus  Christos? 

3.  Contribuţia  Apusului  la  întemeierea  Bisericii  de  Răsărit. 

«Adunarea  şi-a  avut  şi  partea  ei  recreativă.  De  trei  ori,  cu  multă 

amabilitate,  studenţii  celor  mai  vechi  Colegii  ne-au  primit  în  parcul  lor 
cu  arbori  seculari  şi  cu  pajiştile  de  iarbă  catifelată.  Intraltă  zi  un  vapor 
ne  duce  să  facem  o  plimbare  pe  Tamisa. 

«Veniţi  la  Oxford  din  tote  punctele  orizontului,  delegaţii  plecară  cu 
un  curaj  nou  şi  cu  o  credinţă  mai  mare  pentru  a  munci  în  centrele  uni¬ 
versitare,  în  care  sunt  chemaţi  să  trăiască,  la  realizarea  frumoasei  lor  devize: 
a  face  pe  Christos  Rege». 

Putea-vom  visa  şi  noi  o  aşa  stare,  când  la  noi  şi  clerul  e  departe 
de  conştiinţa  unei  munci  chibzuite  şi  unitare? 

Ornate  bisericeşti  în  cadrul  sărbărilor  culturale,  aranjate  ăst  an  în 
Bălgradul  nostru,  vestit  prin  trecutul  său,  cu  prilejul  adunării  gen.  a  «So¬ 
cietăţii  pentru  fondul  de  teatru  român»  a  încăput  şi  o  expoziţie  de  ţăsă- 
turi  şi  lucrări  manuale  pregătite  în  atelierul  din  Orăştie  a  Reuniunii  fe¬ 
meilor,  în  fruntea  căreia  se  află  d-na  Longhin-Hossu  din  Deva.  Expoziţia 
deşi  mică,  a  fost  o  puternică  afirmare  şi  îndreptăţită  justificare  a  Între¬ 
prinderii.  Aici  s’au  văzut  ornate  bisericeşti  — -  odăjdii  preoţeşti  —  de  o 
rară  frumseţă  şi  multă  trăinicie.  Gândul,  care  a  trebuit  să  robească  su¬ 
fletul  tuturor  celor  cari  au  avut  plăcerea  să  guste  farmecul  odăjdiilor 
preoţeşti  ca  product  şi.  execuţie  —  să  zicem  —  naţionale,  a  găsit  expresie 
în  un  articol  de  fond  al  «Drapelului»,  din  care  spicuim  ceva  acum,  având 
de  gând  să  revenim  asupra  importanţei  mari  ce  o  are  provederea  bise¬ 
ricilor  noastre  cu  cele  trebuincioase  prin  noi  înşine.  «între  lucrurile  expuse 
erau  şi  nişte  odăjdii  preoţeşti  şi  diaconeşti  de-a  întregul  ţesute  cu  orna¬ 
mente  româneşti  în  fir  şi  diferite  colori.  Erau  de  o  frumseţă  rară  şi  preţul 
lor  varia  cam  între  100  şi  300  cor.  Era  lucru  solid  românesc  şi  de  ţiniş. 
Unde  ar  fi  norocul  să  le  dea  D-zeu  preoţilor  noştri  atâta  viaţă  cât  ţine 
d.  e.  o  asemenea  garnitură  de  odăjdii  pregătite  din  material  solid  prin 
răsboiu,  fără  nici  o  cusătură.  Invidiam  formal  pe  preoţii,  cari  încercau  cu 
mândrie  epitrahilele  (patrafirile !)  şi  nu  se  mai  puteau  despărţi  de  ele.  Aşa 
de  bine  îi  prindeau,  şi  mă  gândeam  la  —  iertaţi-mi  vorba  grea  —  la 
sdrenţele  pe  cari  le  cumpără  ai  noştri  dela  străini  cu  bani  grei.  Nişte 
odăjdii,  cari  te  orbesc  la  prima  vedere  deşi  sunt  după  gust  străin  lucrate 
şi  cari  apoi  după  prima  picătură  de  luminare  ori  după  prima  ploaie  cc 
le  surprinde  la  vre-o  procesiune  s’au  dus!»  Şi  aşa  continuă,  apelând  la 
cele  două  biserici  pentru  a  monopoliza  această  industrie  românească  pe 
sama  lor,  fapt  prin  care  s’ar  da  un  însemnat  avânt  şi  comerciului  nostru, 
rămânând  întreg  câştigul  al  nostru. 

Din  colecţiunea  de  predici  a  profesorilor  Dr.  Tarnavschi  şi  Dr. 
Voiutschi,  ediţia  II.  a  apărut  tomul  I.  Se  avizează  deci  toţi  cei  interesaţi, 
că  zilele  acestea  se  va  face  expediţia  tomului  I,  şi  anume  celor  cari  l-au 
prenumărat  şi  solvit  la  timp,  li-se  va  trimite  francat,  iar  celor  întârziaţi 
numai  dupăce  vor  fi  răspuns  preţul  în  mod  anticipativ,  dimpreună  cu 
portul  poştal,  aşadară  6  cor.  -j-  30  fii.,  (pentru  România  Lei  7  4-  50  bani). 
Pentru  expediţia  recomandată  are  a  se  mai  adaoga  suma  de  25  fii.  {res¬ 
pective  30  bani  pentru  România).  La  dorinţă  opul  se  trimite  şi  compactat 
pentru  câte  1  cor.  de  fiecare  tom.  Orice  sume  au  a  se  trimite  numai  pe 
adresa:  I>r.  Dimitrie  Cioloca,  profesor  în  Caransebeş  (Karânsebes),  la  care 
unic  se  şi  poate  procura  opul. 

Recomandăm  şi  din  parte-ne  cu  toată  stăruinţa  aceasta  mare  şi  foarte 
preţioasă  colecţiune  de  predici,  care  va  înlesni  chemarea  de  învăţător  a  preo¬ 
ţilor  noştri. 

în  biserica  ortodoxă  română  din  regat  s’a  început  deja  agitaţia 
în  vederea  alegerii  membrilor  consistorului  superior  bisericesc,  introdus 
prin  noua  lege  sinodală.  Experinţele  practice  ce  se  vor  face  cu  noua  lege 
credem  că  vor  da  dreptate  celor  ce  au  fost  în  contra  aducerii  ei,  şi  vor 
converti  la  alte  convingeri  pe  cei  cari  au  creat-o  şi  sprijinit-o.  Şi  acest 
rezultat  va  fi  cu  folos,  întrucât  va  îndemna  pe  cei  chemaţi  să  caute  alte 
căi  şi  mijloace  pentru  îndreptarea  vieţii  bisericeşti. 

Centenarul  lui  Şaguna.  Numai  puţine  zile  ne  mai  despart  de  ter- 
minul  statorit  pentru  sărbarea  pomenirii  unui  veac  dela  naşterea  marelui 
Arhiereu.  In  vederea  acelei  sărbări,  î.  P.  S.  Sa  părintele  arhiepiscop  şi 
mitropolit  a!  nostru  a  dat  preoţimei  un  circular,  prin  care  se  orânduieşte 
slujirea  de  parastase  în  toate  parohiile  arhidiecezei  în  Dumineca  de  4/17 
Octomvrie.  Comisia  consistorului  mitropolitan,  care  are  să  stabilească  mo¬ 
dalităţile  sărbării,  a  stabilit  programa  următoare: 

Duminecă  în  4jl7  Octomvrie:  dimineaţa  la  oarele  9  sfânta  Liturgie 
în  biserica  catedrală,  împreunată  cu  parastas  pentru  odihna  sufletului  ră¬ 
posatului  mitropolit,  şi  cuvântare  ocasională.  în  acea  zi  seara  şedinţă 
festivă,  aranjată  de  elevii  seminarului  arhidiecezan  «Andreian». 

Luni  in  5;18  Octomvrie:  în  Răşinari  sf.  Liturgie,  în  biserica  cea  mare, 
parastas  pentru  odihna  sufletului  răposatului  mitropolit,  şi  cuvântare  oca¬ 
sională.  Tot  acolo  desvăiirea  bustului  fericitului  mitropolit. 

Părintele  P.  Moruşca  sulevase  idea  unui  congres  preoţesc  cu  ocazia 
sărbărilor,  spunând  cu  toată  dreptatea,  că  preoţimea  e  întâi  chemată  a-şi 
manifesta  recunoştinţa  şi  veneraţiunea ;  dară  idea  acelui  congres  preoţesc 
a  fost  contramandată  de  sus  şi  părintele  a  trebuit  să  se  mângâie  cu  un 
nou  îndemn  cătră  preoţime  să  vină  câţi  vor  putea  pe  ziua  de  Luni,  când 
va  fi  peregrinajul  la  Răşinari. 

Tipicul  cultului  religios. 

Cazuri  liturgice,  date  şi  indigitări  tipiconale  pe  lunile  Octomvrie  şi  Noemvrie  1909. 

4.  Octomvrie:  Dumineca  20-a  după  Rusalii,  glas  3,  voscr.  a  9-a. 

La  Vecernie  şi  la  Utrenie:  Cântările  glasului  din  Octoih  şi  ale  zilei  mineale, 
după  tipicul  Octoihului. 

La  Liturgie :  Cântările  liturgiei  s.  loan  gură  de  aur,  cu  Apostolul  şi  Evangelia 
acestei  Dumineci. 

11.  Octomvrie:  Dumineca  a  21-a  după  Rusalii,  glas  4,  voscr.  a  10-a. 

La  Vecernie  şi  la  Utrenie  :  Cântările  Octoihului  şi  ale  Mineiului. 

La  Liturgie:  Apostolul  şi  Evanghelia  Duminecii,  s.  c.  1. 

14.  Octomvrie:  Preacuvioasa  Paraschiva. 

La  Vecernie  şi  la  Utrenie:  Cântările  sărbâtoarei,  cu  Parimii,  cu  Litie,  cu  Polie- 
leul  şi  Pripelele  zilei  s.  c.  1.,  cum  se  prescriu  ia  Mineiu. 

La  Liturgie:  Fericirile  din  Canonul  sărbâtoarei,  peasna  a  3-a  şi  a  6-a;  Apostolul 
şi  Evangelia  sărbătorii,  s.  c.  1. 

18.  Octomvrie:  Dumineca  sfinţilor  părinţi  ai  Soborului  ecumenic  sl  6-lea,  glas  5, 
voscr.  a  11-a. 

La  Vecernie  şi  la  Utrenie:  Cântările  glasului  şi  ale  Mineiului. 

La  Liturghie:  cele  obicinuite.  Apostolul  şi  Evangelia  Duminecii  a  7-a  după  Paşti. 

25  Octomvrie:  Dumineca  23-a  după  Rusalii,  glas  6,  voscr.  l-a. 

La  Vecernie  şi  la  Utrenie:  Cântările  glasului  şi  ale  Mineiului. 

La  Liturgie:  Apostolul  şi  Evangelia  Duminecii  cu  cântările  obicinuite. 

26.  Octomvrie  :  S.  M.  Dimitrie. 

La  Vecernie  şi  la  Utrenie:  Toate  ale  Mucenicului  şi  ale  Cutremurului,  cum  se 
prescrie  la  Mineiu  pentru  aceasta  sărbătoare. 

La  Liturgie:  Apostolul  şi  Evanghelia  sărbâtoarei  s.  c.  I. 

1.  Noemvrie:  Dumineca  a  24-a  după  Rusalii,  glas  7,  voscr.  a  2-a. 

La  Vecernie  şi  la  Utrenie:  Cântările  din  Octoih,  ale  glasul  şi  ale  zilei  mineale. 

La  Liturgie:  Cele  obicinuite  cu  Apostolul  şi  Evangelia  Duminecii. 

8.  Noemvrie:  Dumineca  a  25-a  după  Rusalii  şi  Sfinţii  Arhangheli  Mihail  şi  Oavriil, 
glas  8,  voscr.  a  3-a. 

La  Vecernie  şi  la  Utrenie;  Cântările  Octoihului  şi  ale  sărbâtoarei,  în  ordinea  şj 
în  măsura  prescrisă  în  tipicul  Octoihului  pentru  Duminecile,  cari  cad  împreună  cu  o 
sărbătoare  de  ale  sfinţilor. 

La  Liturgie:  Cântările  obicinuite,  Apostolul  Duminecii  şi  al  sărbâtoarei  de  ase¬ 
menea:  Evangelia  Duminecii  şi  a  sărbătoare!. 

15.  Noemvrie :  Dumineca  a  26-a  după  Rusalii,  glas  1,  voscr.  4-a. 

La  Vecernie  şi  la  Utrenie  :  Cântările  glasului  l-iu  din  Octoih  şi  ale  Mineiului. 

La  Liturgie:  Apostolul  şi  Evangelia  Duminecii  s.  c.  1. 

21.  Noemvrie:  Intrarea  în  biserică  a  s.  Fecioare  Maria. 

La  Vecernie  şi  la  Utrenie:  Toate  cântările  şi  Cetirile  Praznicului,  cum  se  prescrie 
la  Mineiu. 

La  Liturgie:  Apostolul,  Evangelia,  Irmosul  şi  Priceastna,  toate  ale  Praznicului. 

22.  Noemvrie:  Dumineca  a  27-a  după  Rusalii,  glas  2,  voscr.  a  5-a. 

La  Vecernie  şi  la  Utrenie:  Cântările  glasului  din  Octoih  şi  ale  Mineiului. 

La  Liturgie:  Apostolul  şi  Evangelia  Duminecii,  Irmosul  Praznicului  şi  Priceastna 
«Lăudaţi». 

29.  Noemvrie:  Dumineca  28-a  după  Rusalii,  glas  3,  voscr.  a  6-a. 

La  Vecernie  şi  la  Utrenie:  Cântările  Octoihului  şi  ale  Mineiului. 

La  Liturgie  :  Apostolul  şi  Evanghelia  Duminecii  şi  cântările  obicinuite. 


Cantor. 


